ועדת המשנה לתחבורה ציבורית, כנסת 20, פרוטוקול מספר 22, 2017-10-30 14:00

דב חנין: אני מתכבד לפתוח את ישיבת ועדת המשנה של ועדת הכלכלה לענייני תחבורה ציבורית.

דב חנין: אני מקבל בברכה את כל האורחים והאורחות שלנו בדיון הזה.

דב חנין: ברוך הבא לחבר הכנסת אשר.

דב חנין: לפני שניכנס לתוך הנושא, אני רוצה לחלוק איתכם את תחושותיי לקראת הדיון הזה.

דב חנין: ועדת המשנה לענייני תחבורה ציבורית קיימת כבר יותר משנתיים בכנסת.

דב חנין: אנחנו מתעסקים פה בהמון המון נושאים מעשיים, אופרטיביים, ומשקיעים בהם הרבה הרבה מאמצים.

דב חנין: אבל בדרך כלל גם משקיעים מאמצים וגם רואים תוצאות.

דב חנין: אם, למשל, הנושא שאנחנו עסקנו בו בוועדת המשנה היה הנושא של המחירים, אנחנו רואים תוצאה משמעותית.

דב חנין: המחירים בתחום התחבורה ציבורית ירדו.

דב חנין: במטרופוליטניים המחירים מגיעים לרמות סבירות.

דב חנין: יש לנו עדיין אתגר גדול של רפורמת מחירים בין-עירונית, אבל העבודה שעשינו לא היתה לשווא.

דב חנין: אם אנחנו מדברים על קידום של מהלכי תחבורה ציבורית ביישובים ערבים, משקיעים בזה הרבה מאוד מאמצים, אבל רואים גם תוצאות.

דב חנין: רואים גם הישגים, רואים התקדמות.

דב חנין: אני יכול לעבור איתכם על רשימה ארוכה של נושאים שבהם השקענו מאמץ, עשינו עבודה מאוד מאוד גדולה, אבל בצידה של העבודה הזו ראינו גם תוצאות.

דב חנין: לכן, אנחנו מרגישים נוח וטוב עם העבודה שעשינו.

דב חנין: אני בדיון הזה מרגיש קצת אחרת, ואני חייב לחלוק איתכם את התחושה הזו.

דב חנין: תוכנית "מהיר לעיר" היא תוכנית מאוד חשובה.

דב חנין: מיד נדבר על הרציונל שלה.

דב חנין: כיוון שהיא תוכנית מאוד חשובה, אנחנו הקדשנו לה המון המון מאמצים כדי לעזור ככל שאנחנו יכולים לגרום לדבר הזה לקרות ולצאת לדרך.

דב חנין: על מה אנחנו מדברים?

דב חנין: אנחנו מדברים על זה שבעיות התחבורה הציבורית בארץ הן במידה רבה בעיות של תחבורה ציבורית במטרופולינים שנסתמו לחלוטין, שאין להם יכולת עוד להמשיך ולהכיל רכב פרטי, ולמרות זאת אין בהם חלופה מתקדמת ומודרנית של תחבורה ציבורית.

דב חנין: אנחנו לא יכולים להמשיך במצב הזה.

דב חנין: אזרחי ישראל תקועים בפקקים בכל מקום שהם רוצים להגיע אליו, בכל כיוון ולכל כיוון.

דב חנין: את המציאות הזו אנחנו חייבים לשנות, ואנחנו חייבים לשנות אותה באופן מהיר.

דב חנין: אני לא מגלה פה דבר שלא ידוע לכל החברים והמשתתפים בדיוני ועדת המשנה.

דב חנין: מדינת ישראל נמצאת בפיגור של עשרות שנים בתחום התחבורה ציבורית.

דב חנין: כולנו מכירים את זה ממסך רשמי של משרד התחבורה ומשרד האוצר שנכתב עוד בשנת 2012.

דב חנין: אנחנו נמצאים בפיגור מאוד גדול בתחום התחבורה ציבורית וצריך מהפכת תחבורה ציבורית שתאפשר לנו להשתחרר מהתלות ברכב הפרטי.

דב חנין: מהפכה כזו, אדוני וחברי חבר הכנסת אשר, מחייבת השקעה גדולה בתחבורה ציבורית.

דב חנין: בין היתר, אמצעים חדשים של תחבורה ציבורית: רכבות, רכבת תחתיות, רכבות עיליות, רכבות קלות.

דב חנין: לכל הדברים האלה יש חשיבות.

דב חנין: אבל אנחנו לא יכולים גם להמתין עוד הרבה הרבה שנים עד שכל המערכות התחתיות והמטרו למיניהן תפעלנה יהיו במקום.

דב חנין: אנחנו לא יכולים להמתין כל כך הרבה שנים, אנחנו חייבים לייצר פתרון לימינו.

דב חנין: לא לימי נכדינו.

דב חנין: גם לימי נכדינו, אבל גם לימינו.

דב חנין: פתרון לימינו הוא פתרון שהעיקרון המרכזי שלו הוא לא בנייה של עוד תשתיות, אלא העדפה בתשתיות הקיימות לפתרון הציבורי.

דב חנין: יש לנו כבישים, ואת הכבישים שהם נכס ציבורי והם מרחב ציבורי אנחנו מעמידים לרשות הפתרונות הציבוריים.

דב חנין: זה העיקרון שאם נדבק בו נוכל לקדם תחבורה ציבורית מודרנית בימינו.

דב חנין: אנחנו מדברים על יצירת מערכת, בשורה התחתונה, שתוכל לפעול כמו שקורה במקומות אחרים בעולם בדיוק, כמו רכבת תחתית מהירה, לא תקועה בפקקים, קווים שמחוברים זה לזה, כרטיס זול ונוח - ממש כמו רכבת תחתית, בשני הבדלים מאוד קטנים: היא לא תהיה רכבת והיא לא תהיה מתחת האדמה.

דב חנין: מערכת כזו יכולה לפעול.

דב חנין: לכן, אחרי הרבה דיונים והידברויות כאשר משרד התחבורה החליט לאמץ את הכיוון הזה, אני בירכתי מאוד על ההחלטה הזו.

דב חנין: אני חשבתי שזו החלטה חשובה והיסטורית.

דב חנין: בגילוי נאות, אנחנו מדברים על תוכנית "מהיר לעיר", אבל עוד בשנת 2008 כשהתמודדתי על ראשות עיריית תל אביב-יפו הצענו – תנועת "עיר לכולנו" - תוכנית שנקראה "מהיר בעיר" שהתבססה על אותם עקרונות: יצירה של מערכת אוטובוסים מהירה בתוך העיר שתזכה לעדיפות דרך ותוכל לשחרר את תושבי תל אביב-יפו מהפקקים.

דב חנין: כאשר משרד התחבורה אימץ את התפיסה הזו ברמה העקרונית והתחיל את המהלך הזה של "מהיר לעיר" אנחנו מאוד מאוד בירכנו על כך.

דב חנין: כשאנחנו נכנסנו לתמונה היה תהליך של הידברות בין משרד התחבורה לבין הרשויות המקומיות בגוש דן, ואני ער לכך שמדובר פה בסבך גדול מאוד של רשויות מקומיות כשבכל רשות מקומית יש ראש עיר, יש מועצת עיר ויש אינטרסים מקומיים.

דב חנין: יש חששות מה יקרה עם מקומות החנייה ועם כל מיני דברים אחרים.

דב חנין: לכן, ההתערבות שלנו כוועדה, בעזרת חברי הכנסת ששותפים בוועדה הזו, היתה מאוד מאוד חשובה.

דב חנין: אנחנו נכנסנו למרתון של עבודה מול כל הרשויות המקומיות במטרופולין גוש דן.

דב חנין: נסענו לבקר ברשויות האלה, ביקרנו ברשויות מקומיות, דיברנו עם ראשי ערים.

דב חנין: נכנסנו לפרטי הפרטים, התווכחנו על נוסחאות.

דב חנין: בסופו של דבר, לפני קצת יותר משנה אפשר היה לחשוב לרגע שהנה יצא עשן לבן והרכבת התקועה של התחבורה הציבורית בגוש דן יוצאת לדרך.

דב חנין: נחתמו הסכמים בין משרד התחבורה לבין הרשויות המקומיות כשבמהותם הם הסכמים של קידום תוכנית "מהיר לעיר.

דב חנין: ההסכמים האלה כוללים הקצאה מטעם הרשויות המקומיות של נתיבים לטובת תחבורה ציבורית, ומצד המדינה השקעת כסף.

דב חנין: התוכנית הזו שאנחנו מדברים עליה היא תוכנית שעולה כסף, ואגב, לא מעט כסף.

דב חנין: מעט כסף אם אנחנו נשווה לרישות כל מטרופולין גוש דן ברכבות תחתיות, אבל הרבה כסף בהשוואה לכל דבר אחר.

דב חנין: המדינה, ופה אני רוצה לומר את זה לזכות משרד התחבורה וגם לזכות משרד האוצר שהנציג שלו יצטרף אלינו עוד כמה דקות, היו מוכנים להשקיע כסף.

דב חנין: אנחנו מדברים על סדרי גודל לא של מאות מיליונים, אלא של יותר מזה.

דב חנין: הרבה מאוד כסף שהמדינה היתה מוכנה להוציא מהתקציב שלה כדי לקדם את המהלך.

יעל כהן-פארן: כי הם מבינים שזה גם עולה להם יותר.

דב חנין: בוודאי.

דב חנין: זה הרבה כסף שמוציאים על זה, אבל זה חיסכון גדול מול מערכות אחרות של תחבורה ציבורית, אם אנחנו מדברים על רכבות תחתיות למיניהן, וזה חיסכון ענק מול המצב הקיים שבו אנחנו תקועים בכל מקום ומכל מקום' ושבו אנחנו נהיה עוד יותר תקועים אם המצב הזה יישאר.

דב חנין: נחתמו הסכמים עם 17 עיריות במהלך 2016 בשלוש פעימות.

דב חנין: זה אחד המהלכים הכי מסובכים, ואני אומר לכם את זה כחבר כנסת שנמצא בבניין הזה כבר יותר מעשר שנים, של הידברות בין שלטון מרכזי לבין שלטון מקומי - מהלך כולל, גדול, משמעותי, מתוקצב שיצא לדרך: 17 רשויות מקומיות – 2016.

דב חנין: כשאנחנו נכנסנו לתמונה ב-2016, אנחנו הבנו שלוח הזמנים הוא קריטי כי בסוף שנת 2018 יש בחירות לעיריות, לרשויות המקומיות.

דב חנין: החשש שלנו היה ממצב שבו עיריות שלא מתחילות את התהליך בשנת 2017 יחששו להיכנס לזה ב-2018: סוגרים רחובות, עושים עבודות תשתית.

דב חנין: זה לא נוח, זה לא קל, זה לא פשוט.

דב חנין: לכן, 2017 היתה צריכה להיות שנת המפנה הגדול.

דב חנין: למרבית הצער, שנת 2017 לא היתה שנת המפנה הגדול.

דב חנין: אנחנו התכנסנו היום כדי לבחון איפה אנחנו תקועים ומה צריך לעשות עכשיו כדי לחלץ את ההיתקעות הזו ולצאת לדרך.

דב חנין: אני יודע שכשאנחנו עושים את הדיון הזה עכשיו לקראת סוף 2017, אנחנו כבר יותר קרובים לבחירות לרשויות המקומיות.

דב חנין: אנחנו כבר שנה לפני הבחירות.

יעקב אשר: אנחנו כבר בתוכו.

דב חנין: חבר הכנסת אשר שהוא מומחה ממני - הוא גם התמודד לראשות עיר, אבל הוא גם ניצח, אני התמודדתי ולא ניצחתי - יודע לומר לנו שאנחנו כבר בשנת הבחירות.

דב חנין: מכאן אני רוצה לומר לכם שאני מבין את החששות של ראשי ערים מעבודות תשתית בשנת בחירות.

דב חנין: אבל גם לחתום על צ'ק של הבטחה לשחרר אותנו מהפקקים ולא לפרוע את הצ'ק הזה, גם זה דבר שאולי יש לו מחיר פוליטי, וגם זה דבר שאולי הציבור שתקוע בפקקים בתוך מטרופולין גוש דן יידע לבוא לגביו בטענות.

דב חנין: אנחנו, אם כן, נמצאים בדיון שמטרתו היא לחלץ את האוטובוסים שאנחנו רוצים לקדם ב"מהיר לעיר" מהמקום שבו הם תקועים כדי לקדם את המהלך הזה בצורה מהירה ויעילה.

דב חנין: לסיפור הזה יש משמעות מאוד מאוד גדולה.

דב חנין: אם נצליח לבצע את הצנתורים האלה שאנחנו רוצים לעשות, לצנתר את כבישים הסתומים לטובת מערכות של תחבורה ציבורית, אנחנו נגרום לאנשים לחסוך הרבה מאוד זמן.

דב חנין: נמצא איתנו גיל יעקב מנכ"ל ארגון 15 דקות שעשו עבודת מחקר בעניין הזה, ומיד תציגו אותה.

דב חנין: אני לא רוצה להציג אותה במקומכם.

דב חנין: אני רק רוצה לומר שהמסקנה מהמחקר שעשיתם, ומיד תפרטו, זה שאנשים יחסכו ימים בכל שנה, ימים, אם אנחנו נצנתר את הכבישים לטובת תחבורה ציבורית.

יעקב אשר: אדוני היושב-ראש, לפני המחקר אולי כדאי קודם כל שנקבל סטטוס, איפה החסמים.

דב חנין: בהחלט כן, כן.

דב חנין: מיד נשמע את נציגי משרד התחבורה ונתיבי איילון.

דב חנין: תודה לך.

דב חנין: הנה אני מעביר את רשות הדיבור.

<הילה חדד חמלניק: קודם כל, נעים מאוד.

<הילה חדד חמלניק: זו הפעם הראשונה שלי פה בוועדה.

דב חנין: ברוכה הבאה, הילה.

יעקב אשר: מה תפקידה בכוח?

<הילה חדד חמלניק: אני הילה חדד, אני סגנית סמנכ"ל תשתיות ומנהל מינהל הפרויקטים של המשרד כשזה הפרויקט המרכזי שבו אני מטפלת ביום יום בצורה חד-משמעית by far משאר הפרויקטים.

דב חנין: הילה, ברוכה הבאה.

דב חנין: לפני כל הביקורת שבטח יבקרו אותך פה, אני מאחל לך בהצלחה.

דב חנין: זו הפעם הראשונה שלך בוועדה.

דב חנין: זו ועדה שמאוד אוהדת את ענייני התחבורה הציבורית.

דב חנין: כמי שמתעסקת בזה תרגישי שגם הביקורת שלנו נועדה להיות רוח גבית.

<הילה חדד חמלניק: הדבר הראשון שרציתי להגיד, כל מה שאמרת מבחינת הרציונל הוא מקובל לחלוטין.

<הילה חדד חמלניק: אני חושבת שהיום המשרד שם לחלוטין.

<הילה חדד חמלניק: אין חולק על הדברים שנאמרו שאין מניעה מלצנתר את אותם צירים בגוש דן ולאפשר תחבורה ציבורית.

<הילה חדד חמלניק: פה כולנו מסכימים.

<הילה חדד חמלניק: עם זאת, פרויקט "מהיר לעיר" - גם ביציאה לדרך, דובר על פרויקט של חמש שנים.

<הילה חדד חמלניק: הלוואי והיינו יכולים, והיו מחשבות כאלה שלצערי לא יכולות להתממש כי אין קסמים, לקחת פח וצבע ולהתחיל לצבוע כל מיני דברים.

<הילה חדד חמלניק: זה ייצר לנו אליה וקוץ בה.

<הילה חדד חמלניק: כי אנחנו נייצר מערכת לא אמינה, עם תשתיות עירוניות שלא יחזיקו את הדבר הזה, בלי רמת שירות סבירה.

<הילה חדד חמלניק: ואז אם רצינו לשנות הרגלים שזה המהות של הפרויקט הזה והפרויקט הנוכחי שאנחנו מבצעים בגוש דן, ולהעביר את האנשים מהרגל מאוד מאוד חזק שלהם לנסוע בנוחות שלהם ברכב שלהם אל התחבורה ציבורית, אני חושבת שלא היינו מצליחים בזה.

<הילה חדד חמלניק: לכן, "מהיר לעיר" כמובן שצריך להיות מהיר, וזה הקו המנחה.

<הילה חדד חמלניק: אנחנו dedicated ללו"ז, מתכננים למינימום זמן.

<הילה חדד חמלניק: אבל ברמת שירות סבירה שתחזיק את עצמה, שתהיה אטרקטיבית לאנשים לוותר על הרכבים שלהם ולהיכנס לאותה מערכת, אחרת גם נבנה אם את הקילומטרים של הנת"צים הם יישארו ריקים ולא ישתמשו בהם - זה ברמת הכותרת.

<הילה חדד חמלניק: אני חושבת שאנחנו מסכימים בצורה מוחלטת.

דב חנין: גברתי, הדברים שאת אמרת הם כמובן נכונים.

דב חנין: אני רק רוצה לחדד את הנקודה.

דב חנין: כשאנחנו ניהלנו את הדיאלוג מול משרד התחבורה בענייני "מהיר לעיר" דובר בהחלט על נת"צים, ונת"צים הם הבסיס כי בלי נת"צים לא יהיה מהיר.

דב חנין: אבל דובר על חבילה שלימה של צעדים נוספים שמשרד התחבורה מימן כמו: תוספת שירות, שדרוג תחנות.

<הילה חדד חמלניק: נכון.

<הילה חדד חמלניק: הפרויקט הוא בהחלט בעיקרו פרויקט של תשתיות כי קודם כל צריך שיהיה איך לנסוע.

<הילה חדד חמלניק: הוא כולל הקמת מערכי אכיפה בכל אחת מהרשויות, הקמת מערכת אחזקה, שיפור השירות והגדלת נפח האוטובוסים שנוסעים בערים, תוכניות תפעוליות מתאימות לאותם שירותים, שבילי אופניים.

<הילה חדד חמלניק: כמעט בכל טווח רחוב שאנחנו נכנסים אליו, אנחנו גם מתאימים אותו לשביל אופניים.

<הילה חדד חמלניק: כי שוב, אם אנחנו באים לדבר על שינוי בהתנהגות, אז מבחינתנו אנחנו רוצים להיפטר מהרכב הפרטי, ואופניים ואוטובוס עושים את הפעולה הזו והם משלימים.

<הילה חדד חמלניק: העדפה ברמזורים כמובן.

<הילה חדד חמלניק: כל הדברים האלה זה פרויקט "מהיר לעיר".

<הילה חדד חמלניק: אבל מן הסתם המשקל הכבד הוא ביישום התשתיות.

<הילה חדד חמלניק: מבחינת הסטטוס, חתמנו, כמו שאמרת, עם 17 רשויות בשלוש פעימות, כשהיום מרבית הפרויקטים - - -

דב חנין: למעשה, אני רק אומר למען הפרוטוקול למי שלא יודע, אנחנו מדברים על כל גוש דן רבתי שבו העיריות כולן, למעט גבעת שמואל שמשום מה לא מרגישה צורך להתחבר לאזורים אחרים בגוש דן, חתמו על ההסכם הזה.

דב חנין: זה מהלך באמת גדול מאוד ומורכב מאוד.

דב חנין: עם חלק גדול מהעיריות היו גם הרבה הרבה ויכוחים והרבה התלבטויות, אבל בסופו של דבר כולן משולבות בתוכנית בצורה כזו אחרת.

דב חנין: כל ההסכמים האלה נחתמו ב-2016.

דב חנין: איפה אנחנו עומדים מול הרשויות האלה?

<הילה חדד חמלניק: מול מרבית הרשויות אנחנו סגרנו את שלבי התכנון הראשונים.

<הילה חדד חמלניק: משמע, אנחנו יודעים להגיד בכל רחוב איך ייראה הנת"צ, אם הוא ימני או שמאלי, אם הוא ימני איזה - - -

דב חנין: זה ידענו ב-2016.

<הילה חדד חמלניק: לא, לא ידענו ב-2016.

דב חנין: כן, זה חלק מההסכמים.

<הילה חדד חמלניק: לא.

<הילה חדד חמלניק: בהסכמים יש רמת פירוט מסוימת שכשיושבים אנשי המקצוע עם הרשויות צריך לעשות drill down לתוך הדבר הזה ולהגדיר, למשל, כמה פניות ימינה אני מבטל כדי שהנת"צ יהיה יעיל.

<הילה חדד חמלניק: ואם אני מבטל את אותן פניות ימינה, מה אני עושה ברחוב הרביעי.

<הילה חדד חמלניק: זה לא הרמה שמגיעים אליה ההסכמים.

<הילה חדד חמלניק: ממש חתכי הרחוב, מה יהיה רוחב הנת"צ, מה יהיה הרוחב שיישאר לשביל האופניים, מה יהיה רוחב המדרכה, האם אנחנו צריכים להוריד עצים באותו רחוב, או לא.

<הילה חדד חמלניק: אני מציינת כל דבר כזה, כי כל דבר כזה, ובצדק מבחינת הרשויות, היה issue.

<הילה חדד חמלניק: כי בתוך הרשות בסוף אם יש רחוב שהוא כולו מלא עצים ואנחנו רוצים לשמור אותו מוצל, ועכשיו יש דילמה האם מורידים את העצים בשביל לאפשר אופניים כדי לאפשר את אותה חיבוריות או לא, זו דילמה קשה.

<הילה חדד חמלניק: כל דילמה כזו היא מול כל רשות.

<הילה חדד חמלניק: לשמחתי, רובן מאחורינו.

דב חנין: כשאת אומרת "רובן", איפה אנחנו עומדים?

<הילה חדד חמלניק: אני אפילו לא יודעת להגיד כי אם יש עוד פערים, הם פערים שבשוליים שמנהלי הפרויקטים - - -

דב חנין: זאת אומרת, בסך הכול אנחנו היום עומדים במצב שמול 17 רשויות התכנון הזה שגברתי כרגע תיארה אותו, בגדול נמצא מאחורינו, והוא מוסכם על הרשות ועל המשרד.

<הילה חדד חמלניק: נכון, נכון.

יעקב אשר: הוא טרם ירד לתוכנית עבודה?

יעקב אשר: כי זה עוד סיבוב.

יעקב אשר: אנחנו רוצים סטטוס, אנחנו לא רוצים כלום.

יעקב אשר: שימי רק סטטוס.

<הילה חדד חמלניק: הוא יורד.

<הילה חדד חמלניק: תנו לי להשלים.

<הילה חדד חמלניק: הלוואי והייתי יכולה לייצר קסם.

<הילה חדד חמלניק: אני אסביר רק את התהליך.

<הילה חדד חמלניק: תמתין משפט ותבין את הסטטוס.

<הילה חדד חמלניק: במקביל לאותו תהליך תיאום עם הרשויות השונות - שוב, למרות הרצון שלנו ללכת מהיר ואמירה של: מה שחתמנו בהסכמים, בואו נתקדם - היו מקומות, כמעט אגב בכל הרשויות, שבאו הרשויות ואמרו בצדק: שניה, חשבנו שוב.

<הילה חדד חמלניק: פה שינוי קטן יהווה שינוי מאוד מהותי עבור התושבים.

<הילה חדד חמלניק: בדקנו תמיד אל מול הזמן, ה- time budget הוא הדבר המכריע.

<הילה חדד חמלניק: אם זה משהו שיכולנו להכיל אותו, קיבלנו את השינוי והתאמנו.

<הילה חדד חמלניק: הדבר שקורה במקביל הוא איתור התשתיות הקיימות.

<הילה חדד חמלניק: אנחנו נכנסים ללב ליבן של כל הערים בגוש דן.

<הילה חדד חמלניק: אלו רחובות לא חדשים, אלה שכונות שרובן לא תוכננו בשנים האחרונות, וצריך להבין בכל אחד מהצירים האלה איפה יש קו בזק ואיפה יש קו הוט ואיפה יש תשתיות עירוניות של ביוב, של סיבים אופטימיים כאלו ואחרים.

<הילה חדד חמלניק: לחלקם יש תוכניות ויכולנו רק לאמת אותן בשטח, ובחלקן היו הפתעות מוחלטות שגם אם סיכמתי עם העירייה על משהו וגיששו במקביל את התשתית וגילו פתאום קו הוט שבמקום להיות לפי התוכנית בעומק 50 ס"מ בוצע לפני 20 שנה בעומק של 10 ס"מ, אנחנו צריכים לחשוב לרגע איך אני נכון להתמודד איתו, כשאני מזכירה, וזה גם האמירות שלנו מול הרשויות שלפעמים הן אוהבות, ולפעמים לא אוהבות - זה בסדר, זה חלק מהשיח המקצועי - שאנחנו נמצא את הפתרון כמה שיותר מהיר כדי לאפשר לפרויקט הזה לצאת לדרך.

<הילה חדד חמלניק: שני הדברים האלו קרו במקביל, והיום אנחנו בשלב של התכנון המפורט על בסיס שני הדברים האלה.

<הילה חדד חמלניק: זה אולי יצר איזושהי אווירה של חוסר עשייה כי הפגישות עם הרשויות קצת נרגעו, אבל היום אנחנו בשלב שיושבים עם המתכננים בשביל לאפשר את המקביליות של הדבר הזה.

<הילה חדד חמלניק: בנתה חברת נתיבי איילון מינהלת מקצועית לדבר הזה כשלכל עיר מוגדר מנהל פרויקט ככה שכביכול כל עיר מנוהלת כפרויקט נפרד בשביל לא לייצר תלות ניהולית.

<הילה חדד חמלניק: היום כל אחת מחבילות הביצוע, ויש מעל 70 כאלו, נמצאת בשלב של תכנון מפורט.

<הילה חדד חמלניק: שוב, למעט צירים נקודתיים שבהם או שבגלל תשתיות חזרנו אחורה לתכנון שוב עם העירייה על איך ייראה הרחוב - זה בשולים.

<הילה חדד חמלניק: זה השלב שבו אנחנו נמצאים היום.

<הילה חדד חמלניק: מה שיכולנו לקדם מעבר לזה ולרוץ איתו כי היו הזדמנויות לקדם, למשל, לוד עובדת באחד מהרחובות שאנחנו אמורים לבצע בו ציר, שמנו שם עוד יותר קשב כדי לנסות להשתלב בעבודות שלהם.

<הילה חדד חמלניק: שיפוץ הנת"צים בתל אביב שרצינו לקדם במהלך יולי-אוגוסט - גם שם נתנו גז.

<הילה חדד חמלניק: במקומות כאלה אנחנו כבר בביצוע או לקראת ביצוע כשהשנה ייצאו בעיקר שלושה פרויקטים כשהראשון, לדעתי, הוא מאוד מאוד חשוב למערכת התחבורה הציבורית בגוש דן, וזו הסיבה שגם רצנו עליו, וזה מת"צ באזור שבעת הכוכבים.

<הילה חדד חמלניק: אם היום האוטובוס צריך לעשות סיבוב לתוך התחנה, ואני מניחה שכולם מבינים על מה אני מדברת, אז כחלק מ"מהיר לעיר" יש קיצור דרך אך ורק לאוטובוסים או לתחבורה הציבורית שיאפשר לאוטובוס משבעת כוכבים ישירות לתחנה ולצאת.

<הילה חדד חמלניק: זה יקצר את זמן הנסיעה באופן משמעותי והחיבוריות בין הרכבת לאוטובוס.

<הילה חדד חמלניק: לכן, גם הוא ייצא עוד השנה.

<הילה חדד חמלניק: אנחנו פועלים שהוא ייצא עוד השנה.

<הילה חדד חמלניק: אני מאמינה שבמהלך החודש הקרוב אנחנו כבר נצא.

<הילה חדד חמלניק: עבודות מכינות בצומת לוס אנגל'ס בקריית אונו, ורחוב שהוא הכנה לביצוע נת"צ בחולון.

<הילה חדד חמלניק: שוב, ככל שאנחנו כבר יכולים לבצע, אנחנו מבצעים.

<הילה חדד חמלניק: אבל צריך להבין שבסוף מדובר בפרויקט תשתיתי מורכב ואי אפשר לעשות בו קסמים, ועדיין אנחנו מדברים על לו"ז שהוא מאוד קצר יחסית לכל פרויקט תשתית אחר.

דב חנין: גברתי התייחסה למצב הקיים היום.

דב חנין: יש לך איזושהי הערכה מה הולך לקרות בשנה הקרובה בתחום הזה?

דב חנין: דיברת על מה קורה עכשיו ממש.

דב חנין: מה הולך לקרות בשנה הקרובה מבחינתכם?

<הילה חדד חמלניק: לקרא הרבעון הראשון של 2018 אנחנו מדברים על עוד בין שלוש לארבע חבילות ביצוע שנצליח להוציא אותם כבר ברבעון הראשון של 2018.

דב חנין: והן מפורטות במצגת שהעברתם לנו.

<הילה חדד חמלניק: של 2018 לא מפורטות.

<הילה חדד חמלניק: מרבית או חלק מהותי מחבילות הביצוע – אני לא יודעת להגיד אם זה יוצא הרוב או לא - יהיו מוכנות במהלך הרבעון השני והשלישי של 2018.

<הילה חדד חמלניק: ככל שחבילה מבוצעת אנחנו גם יורדים.

<הילה חדד חמלניק: יש תכנון מפורט ויש שלבי ביצוע, וזה גם תיאום הדוק שאנחנו עושים עם הרשות המקומית, עם המשטרה, כי אנחנו מדברים על צירים מאוד מרכזיים.

<הילה חדד חמלניק: צריך להסתכל על היבטים של ביטחון ומה קורה אם יש אירוע חירום – כל התיאומים האלה.

<הילה חדד חמלניק: אנחנו מסיימים תכנון מפורט.

<הילה חדד חמלניק: במקביל, מתאמים שלבי ביצוע.

<הילה חדד חמלניק: השאיפה היא ככל שפרויקט סיים את התכנון המפורט שלו לרוץ לביצוע.

<הילה חדד חמלניק: מרבית הפרויקטים יהיו מוכנים לביצוע במהלך הרבעון השני והשלישי של 2018.

<הילה חדד חמלניק: נראה עוד גל ב-2019 של הפער בין הפעימות בחתימה.

<הילה חדד חמלניק: כל פרויקט תלוי בחבילת הביצוע, כמה זמן הוא ייקח.

<הילה חדד חמלניק: ישנם פרויקטים של כמה חודשים וישנם פרויקטים של כשנה.

דב חנין: מבחינתכם, נקודת הסיום של המהלך בכללותו היא מתי?

<הילה חדד חמלניק: לדעתי, האחרון בתחילת 20' - 21'.

דב חנין: תחילת 20' – 21' אנחנו משלימים את כל המהלכים לפי התוכנית שלכם הנוכחית.

<הילה חדד חמלניק: נכון.

דב חנין: האם אתם רואים איזשהו עיכוב בפרויקט לעומת מה שתוכנן ב-2016?

<הילה חדד חמלניק: אנחנו חושבים שמבחינת הסיום היום אנחנו עוד לא רואים עיכוב.

<הילה חדד חמלניק: האם אנחנו רואים חלוקה אחרת ממה שהערכנו בזמנים?

<הילה חדד חמלניק: כן, זה עובדה.

<הילה חדד חמלניק: אי אפשר להתווכח איתה.

<הילה חדד חמלניק: אבל היום אני חושבת שאנחנו משנים את שיטת הניהול, מתאימים אותה, לומדים לקחים.

<הילה חדד חמלניק: למשל, שיפרנו מאוד את התיאום שלנו עם חברת חשמל ומקורות ושאר החברות.

<הילה חדד חמלניק: אם עד לפני חצי שנה היינו מציגים להם באופן עורקי - זאת אומרת, כל פרויקט היינו באים ומציגים מה התיאומים - אז היום אנחנו בונים להם חבילות עבודה מולם.

<הילה חדד חמלניק: אנחנו מנתחים, למשל, לכל אורך חבילות הביצוע מה התיאומים הנדרשים עם חברת חשמל ויושבים איתם על הכול, כי בסוף זה מחוז גוש דן וצריך לדעת להתארגן לכל העבודות.

<הילה חדד חמלניק: לא מעניין אותו רשות רשות או פרויקט פרויקט.

<הילה חדד חמלניק: מקיימים איתם שיח איך אפשר לעזור להם לעזור לנו לעשות את זה מהר ומה התרומה שלנו יכולה להיות לזה.

<הילה חדד חמלניק: לכן, אני חושבת שאנחנו יכולים לעמוד לחלוטין במועד שהגדרנו לעצמנו לסיים את הפרויקט הזה.

<הילה חדד חמלניק: חלוקת הזמנים כמו שהיא היתה עד היום מן הסתם משתנה כי אנחנו מתקדמים בזמן.

דב חנין: חבר הכנסת יעקב אשר.

יעקב אשר: תודה, אדוני היושב-ראש.

יעקב אשר: קודם כל, העיר לי אחד מחבריי בעיריית בני ברק שנמצא כאן בדיון שבדיוק בעוד שנה הבחירות - כעת חיה, מה שנקרא.

יעקב אשר: ניקח את זה בחשבון.

דב חנין: זה הזמן לקרוא לאנשים לצאת ולהצביע.

יעקב אשר: אני מאחל לך בהצלחה בתפקיד.

יעקב אשר: אני חושב שהנושא הזה הוא חשוב מאוד.

יעקב אשר: הפרעתי לך באמצע ונגעתי גם בשאלות כי התחושה שלי היא שאתם לוקחים את זה כפרויקט אחד גדול.

יעקב אשר: כפרויקט אחד גדול זה אליה וקוץ בה - וואחד קוץ.

יעקב אשר: אני אומר לך את זה מתוך ניסיון כראש רשות.

יעקב אשר: אמרת עכשיו דבר שהוא רעיון מצוין.

יעקב אשר: לשבת מול חברת חשמל ולבנות איתם חבילה, זה מצוין.

יעקב אשר: אם את בונה את כל גוש דן כחבילה אחת מול חברת חשמל, האמיני לי קחי את הזמן – לא בגללם ולא בגלל אף אחד.

יעקב אשר: ההסתכלות הזו היא לא נכונה.

יעקב אשר: לדעתי, אתם חייבים לנוע במקביל ולא בטור.

יעקב אשר: לכן, רציתי לדעת כמה באמת אתם נמצאים היום בשטח, מה הצפי שלכם לכניסה לשטח במקומות אחרים.

יעקב אשר: אני אומר לך מניסיון, זה שבודקים בכל מקום גם נושא של עצים וגם נושאים אחרים, זה מצוין וזה חובה, וזה בסדר.

יעקב אשר: תחתכו את הפרויקט הזה לחתיכות יותר ממוקדות ויותר נקודתיות ותרוצו בכמה כיוונים כי אין פה קישורית מלאה בכל הפרויקט.

יעקב אשר: יש קישוריות רעיונית, אבל היא לא כמו קו רכבת שאם הוא מגיע למקום שאין בו רכבת אז זה ללא מוצא, אז נגמר הסיפור.

יעקב אשר: כאן מספיק שתצליחו ארבעה-חמישה פרויקטים קטנים בחודשים האלה וזה כבר הקלה לאותו אזור.

יעקב אשר: אל תקשרו הכול ביחד כי בסוף הרכבת הזו מאוד מאוד כבדה, פרויקט כבד מאוד.

<הילה חדד חמלניק: אני שמחה לאמץ כל מילה שאמרת.

<הילה חדד חמלניק: זה בדיוק השיטה שבה אנחנו פועלים.

יעקב אשר: אם כך, זה בסדר.

יעקב אשר: בהתחלה זה עשה רושם לא כזה.

<הילה חדד חמלניק: בסוף אני כן רואה את עצמי אחראית על המפלצת הגדולה הזו.

<הילה חדד חמלניק: אבל ברמת הניהול ואיך שאנחנו מתייחסים - - -

דב חנין: היא לא מפצלת, היא דבר מאוד מאוד חיובי.

דב חנין: אנחנו אוהבים אותו.

<הילה חדד חמלניק: יש מפלצות טובות.

<הילה חדד חמלניק: אין שום בעיה עם מפלצות, אנחנו אוהבים אותן.

<הילה חדד חמלניק: יש לי ילדים קטנים, ואצלנו מפלצות בע"מ הן חמודות.

<הילה חדד חמלניק: אנחנו עובדים כמו שציינת.

<הילה חדד חמלניק: בשביל זה לכל אחת מהערים הגדרנו חברה אחרת שהיא מנהלת הפרויקט עצמו כדי לא לייצר תלות ביניהן.

יעקב אשר: לביצוע בשטח.

<הילה חדד חמלניק: גם לביצוע בשטח וגם לניהול הפרויקט.

<הילה חדד חמלניק: איתור התשתיות - הוצאנו מכרז שבו זכו שלוש חברות שונות כדי לחלק כוחות.

<הילה חדד חמלניק: חבילות הביצוע הן יותר מ-70 חבילות ביצוע.

<הילה חדד חמלניק: הן מחולקות למספר האסטרונומי הזה שניהולית אין לו היגיון, הוא יצרוך משאבי ניהול, מכרזים, חוזים אין סופיים, אבל הם בדיוק כמו שאתה אומר.

<הילה חדד חמלניק: לכל קטע שמצאנו בו תועלת בפני עצמו פירקנו לחבילת ביצוע.

<הילה חדד חמלניק: זה מאפשר לנו אז לעשות בדיוק את מה שאומר.

<הילה חדד חמלניק: ככל שיש חבילת ביצוע כזו קטנה שמוכנה, להתקדם איתה.

<הילה חדד חמלניק: זו בדיוק הגישה והשיטה שבה אנחנו נוקטים מול הפרויקט הזה, ובסוף יוצא פרויקט גדול.

דב חנין: הילה, עוד שאלה אחת.

דב חנין: אנחנו דיברנו בצדק על נושא של עבודה מול הרשויות המקומיות במקטעים העירוניים.

דב חנין: אבל חלק מאוד מרכזי מהפרויקט הוא גם בכבישים הבין-עירוניים.

דב חנין: פה במובן מסוים המצב יותר פשוט כי אתם לא צריכים להסתדר עם רשויות מקומיות, אתם צריכים להסתדר רק עם רשויות מדינה אחרות.

דב חנין: אבל לפעמים זה יותר מסובך כי אנחנו יודעים שהממשלה לא יודעת לדבר עם עצמה.

דב חנין: אבל בכל מקרה לסוגיה הבין-עירונית יש משמעות קריטית.

<הילה חדד חמלניק: בהמשך למה שנאמר פה קודם, כדי לא להסתכל על הכל בבת אחת ולהפוך את הכל טורי, נתיבי איילון מתמקדת בתווך העירוני ועובדת מול הרשויות.

<הילה חדד חמלניק: נתיבי ישראל מקדמת את הצירים הבין-עירוניים.

<הילה חדד חמלניק: ציר 2, ציר 5, שבו אנחנו מקדמים את הנת"צים, ציר 4 - כל עבודה שם היא עבודה מורכבת.

<הילה חדד חמלניק: ציר 4 דורש, למשל, העתקה של קו מקורות מסיבי שמעביר מים לכל גוש דן.

<הילה חדד חמלניק: גם בנתיבי ישראל בהקשר של הפרויקט הזה יש קשר מאוד הדוק.

<הילה חדד חמלניק: גם המנכ"ל, מי ששמע אותו, דיבר השבוע בכנס הזה.

<הילה חדד חמלניק: מבחינתי, זו אמירה שהיא הצלחה גדולה לכל מי שרוצה לדחוף את התחבורה הציבורית.

<הילה חדד חמלניק: כשאומר נסים פרץ מנכ"ל נתיבי ישראל: העתיד הוא בתחבורה הציבורית ולא בכבישים, זה אומר שהצלחנו לעשות את הסוויץ' הזה שאומר:

<הילה חדד חמלניק: אנחנו משקיעים בנתיבי תחבורה ציבורית.

<הילה חדד חמלניק: גם שם אנחנו עוזרים להם לעזור לנו לקדם את הפרויקטים ככל שניתן בכל אותם מחסומים, חסמים, שיש עם החברות הממשלתיות האחרות מול הרשויות שגובלות.

<הילה חדד חמלניק: למשל, היום אנחנו מקדמים מול משטרת ישראל.

<הילה חדד חמלניק: אני מנסה לקדם איזשהו פורום כי ברור לכולם שאי אפשר יהיה לעבוד, למשל, במקביל בציר 4, בציר 5 ובציר 2, בלי איזשהו תיאום בין העבודות כי אז אתה אפילו לא מאפשר דרכי גישה לאירוע חירום.

<הילה חדד חמלניק: אנחנו עושים את כל הדברים האלה.

<הילה חדד חמלניק: הדברים רצים במקביל.

<הילה חדד חמלניק: שוב, זה לא קל.

<הילה חדד חמלניק: אבל אנחנו עובדים על זה, וזה יהיה.

דב חנין: הילה, תודה על הסקירה שנתת לנו.

דב חנין: לפני שאני פותח את הדיון, אני רוצה לומר לך שאנחנו כוועדה ממשיכים לעמוד לרשותכם בעניין הזה.

דב חנין: זאת אומרת, כאשר אתם נתקלים בחסמים, בין אם הם מול רשויות מדינה אחרות, חברות ממשלתיות אחרות, עיריות או בעיות מסוגים אחרים, אנחנו כמו שעשינו קודם, בפרק הקודם של הטיפול בנושא הזה, מוכנים מאוד מאוד להתגייס.

דב חנין: כדי שזה יקרה, אנחנו צריכים שהתקשורת בינינו תהיה מאוד שוטפת.

דב חנין: כשאתם נתקלים בבעיה תשתפו אותנו ואנחנו מתחייבים מבחינתנו להתגייס במלוא העוצמה גם בערוצים הפורמליים שלנו כוועדה אבל גם בערוצים הלא פורמליים, גם תוך הסתייעות בחברי כנסת, כדי לפתוח את הדברים שצריכים לפתוח כדי לקדם את הדבר הזה.

דב חנין: ברור לי לגמרי שאנחנו מדברים על פרויקט סופר סופר גדול ומסובך.

דב חנין: מכבד אותנו בנוכחותו ראש עירית פתח תקוה, מר ברוורמן.

דב חנין: גילוי נאות – אני נולדתי בפתח תקוה בבית חולים השרון.

דב חנין: פתח תקוה היא באמת עיר ואם בישראל, אבל היא גם מקום שיש בו, מצד אחד, תנופת פיתוח מאוד גדולה ובנייה מאוד גדולה.

דב חנין: מצד שני, אנחנו שומעים יותר ויותר על אנשים בפתח תקוה שמרגישים קושי בגלל שהם מתקשים להגיע לכל מיני מקומות מחוץ לפתח תקוה.

דב חנין: דווקא מכיוון שפתח תקוה כל כך התפתחה ובונים ובונים עוד יותר, ויש אפילו תוכניות עוד יותר לבנות מעבר לעוד יותר, אצלכם זה כמו מצב של חולה לב שאם לא עושים לו צנתור מיד אז חס וחלילה אנחנו עלולים להיות במצב מסוכן מכובדי ראש העיר.

<יצחק ברוורמן: אני יכול להתחיל עכשיו לדבר ולסיים בערב על בעיות התחבורה של פתח תקוה.

<יצחק ברוורמן: אני מניח שכולם יודעים את המאבק שלי בנושא התחבורה על תוכניות הבנייה החדשות.

<יצחק ברוורמן: אבל אני רוצה להתמקד ולהתייחס רק לפרויקט "מהיר לעיר".

<יצחק ברוורמן: קודם כל, אני מברך על הפרויקט, על הרעיון, על המחשבה.

<יצחק ברוורמן: אני מודה, אני הייתי ראש העיר האחרון שחתם והצטרף לפרויקט הזה כי היו לי התלבטויות קשות.

יעקב גיל: על חלק מצומצם מהפרויקט - - -

<יצחק ברוורמן: נכון, נכון - אכן כן.

<יצחק ברוורמן: ראשית, כי משקיעים הרבה כסף ולא תמיד אני חושב שזה לתועלת.

<יצחק ברוורמן: יש צירים פנימיים בתוך העיר שבהם זה חסר טעם כי הם צירים קטנים והם יוצרים מהומה וצפיפות ובעיות אחרות.

<יצחק ברוורמן: אני דווקא רוצה להתמקד בבעיה שאולי קיימת גם במקומות אחרים.

<יצחק ברוורמן: לנו יש ציר ראשי שעליו יש את התוכנית וזה ציר רבין.

<יצחק ברוורמן: זו דרך באמת מהירה שאפשר לעשות בה תנועה עם עדיפות לתחבורה ציבורית וזה מאוד טוב ויעיל.

<יצחק ברוורמן: יש עם זה שתי בעיות: אחת, כביש כזה או נסיעה מהירה כזו של אוטובוס לא משרתת את פתח תקוה כי היא לא עוצרת לתושבי פתח תקוה.

<יצחק ברוורמן: היא רק חוצה בצמוד לפתח תקוה.

<יצחק ברוורמן: הבעיה היותר גדולה היא שהאוטובוס ייסע מהר, מהר, בדרך רבין, יגיע לז'בוטינסקי ויעמוד בפקק.

<יצחק ברוורמן: ולמה?

<יצחק ברוורמן: כי אנחנו כבר שנים טוענים שצריך בז'בוטינסקי לעשות הפרדה מפלסית כדי לתת עדיפות לתחבורה הציבורית.

<יצחק ברוורמן: מתנגדים ומתנגדים, ועכשיו הרכבת הקלה שנבנית והולכת להיות לפני סיום עוד מעט, פחות או יותר בתאריכים שדיברו עליהם, ברגע שהיא תהיה אי-אפשר יהיה לעשות יותר.

<יצחק ברוורמן: איך אמרת: לא מדברת רשות אחת עם השנייה - לא מדברים.

<יצחק ברוורמן: כי אם לא יעשו את זה אז מה הועילו חכמים בתקנתם.

<יצחק ברוורמן: האוטובוס ירוץ בכביש רבין, לא יעצור לתושבי פתח תקוה, יגיע לז'בוטינסקי, יעמוד בפקק.

<יצחק ברוורמן: כל מה שהרווחת, אתה מחזיר.

<יצחק ברוורמן: אז מה עשינו?

<יצחק ברוורמן: בעיניי, זו אחת הבעיות היותר גדולות.

<יצחק ברוורמן: הוא לא יוכל להיכנס לנת"צ, הוא יעמוד בפקק כי הוא לא יוכל לפנות ואין לו מעבר ולא רוצים לעשות הפרדה מפלסית מסיבות לא ענייניות, לדעתי.

<יצחק ברוורמן: אבל זה לא משנה כרגע.

<יצחק ברוורמן: כל הרעיון של יצירת רצף - אם לא יעשו את זה עכשיו בתוכנית זה לא יתקיים בעולם.

<יצחק ברוורמן: אז מה עשינו?

<יצחק ברוורמן: יהיה מקטע.

<יצחק ברוורמן: לכן, יש לי בעיה עם המחשבה הזו של לעשות קטע, קטע, קטע.

<יצחק ברוורמן: נכון, טכנית זה יותר קל.

<יצחק ברוורמן: אפשר לעשות את זה יותר בפשטות.

<יצחק ברוורמן: אבל הראייה צריכה להיות שזה צריך להיות רצף אחד שמשרת את כל הנוסעים.

<יצחק ברוורמן: לא יכול להיות מצב שבו אין רצף.

<יצחק ברוורמן: גם אוטובוס שהוא רץ מהר לא עוצר בפתח תקוה.

<יצחק ברוורמן: אז מה עשינו?

<יצחק ברוורמן: מה יעשו תושבי פתח תקוה?

<יצחק ברוורמן: שוב, לא ייסעו בתחבורה הזו כי זה לא משרת אותם.

יעקב גיל: בגללך אין רצף, זה לא מישהו אחר מונע את הרצף.

יעקב גיל: אם רשות מקומית נוגסת ברצף של רשת שהוכנה מראש לפי שיקולים תחבורתיים ועירייה נוגסת ברצף הזה אז - - -

<יצחק ברוורמן: סליחה, אתה טועה.

<יצחק ברוורמן: אנחנו נאבקים להפרדה מפלסית ואנחנו דורשים הפרדה מפלסית בז'בוטינסקי.

<יצחק ברוורמן: מי שמסרב זה לא אנחנו, זה רשויות המדינה והרכבת הקלה.

<יצחק ברוורמן: אז בואו לא נזרוק סתם סיסמאות.

<יצחק ברוורמן: להיפך, אנחנו דורשים את זה.

<יצחק ברוורמן: זה מופיע בכל הדרישות שלנו וכל פעם מוצאים לנו תירוצים מתירוצים שונים למה לא לעשות את זה.

<יצחק ברוורמן: אם זה לא ייעשה עכשיו, זה לא יהיה לעד.

<יצחק ברוורמן: אז מה זה יועיל?

<יצחק ברוורמן: זה לא יועיל.

<יצחק ברוורמן: ישקיעו מאות מיליונים בפרויקט הזה שהוא לא ישרת את מטרתו.

<יצחק ברוורמן: אם לא יתנו אוטובוסים לתושב פתח תקוה במרכז העיר למקומות הללו, הוא לא יוכל להגיע.

<יצחק ברוורמן: אני יכול להראות ולדבר על כל התוכניות היפות של סירקין וכל הבנייה הגדולה שאין פתרונות תחבורה.

<יצחק ברוורמן: מה מציעים?

<יצחק ברוורמן: אין.

<יצחק ברוורמן: לא רכבת כבדה, לא רכבת קלה, לא כלום, לא נגישות.

<יצחק ברוורמן: גם פה אותו דבר.

<יצחק ברוורמן: לדעתי, יש פה תפיסה מוטעית שחייבים להתייחס אליה ולתקן אותה.

דב חנין: תודה לך.

דב חנין: הילה ורותי, אאפשר לכן אחר כך להתייחס.

דב חנין: אנחנו נמשיך עם השלטון המקומי.

דב חנין: נמצאת איתנו מיטל להבי, סגנית ראש עיריית תל אביב-יפו, והיא גם הממונה על תיק התחבורה בעיריית תל אביב ואורחת קבועה בוועדה שלנו.

דב חנין: אנחנו תמיד שמחים לראות אותך ולשמוע את תרומתך לדיון.

דב חנין: בבקשה, גברתי.

<מיטל להבי: קודם כל, אני רוצה להגיד תודה להילה חדד.

<מיטל להבי: אתמול בשעה 20:30 קיבלתי ממנה בשורה שמשרד התחבורה ומשרד האוצר הגיעו לסיכום לפיו הם יממנו - - -

<הילה חדד חמלניק: להבנות, להבנות.

<הילה חדד חמלניק: עוד אין סיכום.

<הילה חדד חמלניק: אל תקדימי את המאוחר.

<מיטל להבי: להבנות, להבנות.

<מיטל להבי: בשבילי זה סיכום, אבל לא משנה.

<מיטל להבי: עד עכשיו היתה סוגיה מי יממן את התשתיות החשמליות במסופים תחבורתיים.

<מיטל להבי: זה מנע מאוטובוסים חשמליים אפשרות להיכנס למסופים שאין בהם תשתית חשמל.

<מיטל להבי: ההבנות האלה לפיהן חשמל זה חלק מתשתיות בסיס של מסופים כי אחרת לא נתקדם לתחבורה ציבורית חשמלית היא הבנה חשובה.

<מיטל להבי: זה פותח לנו את הדלת לשדרג כמה מסופים לקלוט תחבורה חשמלית.

<מיטל להבי: זה חשוב מאוד.

<מיטל להבי: על זה אני רוצה להגיד תודה.

<מיטל להבי: יש לנו עבודה.

<מיטל להבי: דבר שני, לגבי תחבורה ציבורית שצריכה להיות גם חשמלית בעתיד כי אחרת היא תזהם לנו את האוויר והיא מזהמת לנו את האוויר – ה"מהיר בעיר" כבר יושם בתל אביב.

<מיטל להבי: למעשה, זה היה, למשל, הציר של אבן גבירול.

<מיטל להבי: התוכניות שאתה התחלת איתם אז כשרצת לראשות העיר למעשה כבר קודמו בתל אביב, ואנחנו נמצאים בתהליך השדרוג של הנת"צים ומחכים לבין-עירוני.

<מיטל להבי: אני רק רוצה לומר שאני מתחברת לקושי כי כל רחוב זה יצירה בפני עצמה.

<מיטל להבי: זה לא פשוט לשתול לתוך חתך קיים את הנושא של תחבורה ציבורית.

<מיטל להבי: אני רוצה להציע שהזמן הזה של התיאום תכנון עם השיהוי הזה שאתם צופים אותו בסוף 2018 נותן לנו הזדמנות לשדרג את כל הרמה התפעולית שאתם מתכוונים לספק על הנת"צים.

<מיטל להבי: כי הדבר האחרון שאנחנו נרצה לראות כראשי ערים, כסגני ראשי ערים, כחברי כנסת, כמשתמשים, זה נת"צים ריקים.

<מיטל להבי: אני אומרת לכם שספרתי את האוטובוסים הבודדים בדרך לירושלים, ואני כל הזמן מנסה להבין את ההספק לנת"צ בין-עירוני או לנת"צ עירוני.

<מיטל להבי: אם אנחנו סופרים אוטובוסים בבודדים זה לא יעבוד עבור השירות.

<מיטל להבי: זה דבר שאנחנו מצפים בתפעולי.

<מיטל להבי: מה שקורה היום בתוכניות בניין עיר, ואני מזדה לגמרי עם ברוורמן, כל תוכניות העיר של פי 5 הכפלה בלה-גרדייה, ובניית שכונות חדשות, הכול מתבסס בסוף בתוכניות על תחבורה הציבורית.

<מיטל להבי: אבל תחבורה הציבורית, למעט סימון נת"צ, אין לו ערך סטטוטורי.

<מיטל להבי: זה חתך דרך.

<מיטל להבי: תוכנית תפעולית לא נכנסת בתוך תוכנית סטטוטורית שמצופפת לברוורמן או לנו את העיר.

<מיטל להבי: ברגע שאנחנו שמים בתחשיב של התחבורה, 60% או 40% בתחבורה הציבורית, ואין אוטובוס אחד שמתוכנן להגיע למקום הזה כי זה יבוא אחר כך, זה לא קשור לתכנון, יש פה כשל.

<מיטל להבי: אני חושבת שאחת המשימות שלנו, אם יש לנו זמן לעבוד במקביל, זה שלכל תוכנית שמוסיפה ציפוף, תוכנית תחבורה הציבורית לא תהיה שרטוט של נת"צ אלא תכיל מענה מה יחובר, כמה אוטובוסים, באיזה תדירות.

<מיטל להבי: איך אתם באים ואומרים לנו ש-40% מהתושבים שלנו ייסעו באוטובוסים ולא ברור שיהיה אוטובוס לתל השומר?

<מיטל להבי: יש לי שכונה בצפון תל אביב שלא מחוברת היום לתל השומר.

<מיטל להבי: חבר'ה משרתים בצבא וצריכים כמה אוטובוסים בשביל להגיע לתל השומר - שכונה מתפקדת.

<מיטל להבי: התכנון של האוטובוסים, לצערי, בא אחרי שכבר בני אדם יושבים במקום, ואני חושבת שהוא צריך להיות תנאי.

<מיטל להבי: תוכנית תפעולית בתכנון ערים, לא רק תוכנית עתידית.

<מיטל להבי: זה חלק מהבנייה של הנת"צים כי נת"צים זה רק תשתית, ובלי התפעול והמחסור של נהגים, והמחסור של כלים, והמחסור של חניונים ומסופים שאין עליהם תוכנית אב ותוכנית מתאר ואין עליהם שום תוכנית, אנחנו יכולים לבנות ולבנות על תחבורה ציבורית, ובסוף היא לא תגיע גם אם יהיו נת"צים.

<מיטל להבי: אני אומרת לכולם, קחו את הזמן הזה כדי לייצר פתרונות אמיתיים כדי שלא נימצא אשמים בהפקרת מרחב ציבורי לדבר שלא יגיע.

דב חנין: תודה, גברתי.

דב חנין: מר גיל יעקב, מנכ"ל 15 דקות.

דב חנין: בבקשה, אדוני.

יעקב גיל: תודה.

יעקב גיל: קודם כל, אני מברך את הוועדה על הדיון.

יעקב גיל: אני שמח שזה הדיון הפותח של הוועדה ויש פה אמירה.

יעקב גיל: אני חושב שכל מי שנמצא כאן בחדר רוצה בסך הכול לקדם את התחבורה הציבורית.

יעקב גיל: אבל כשאנחנו נכנסים לפרטים אנחנו כן מוטרדים, בסופו של דבר, כציבור מהביצוע בפועל.

יעקב גיל: לדעתי, עוד מעט נסגור שנתיים בפרויקט "מהיר לעיר", ובעצם סנטימטר אחד של נתיב תחבורה ציבורית לא בוצע.

יעקב גיל: זה מאוד מאוד מטריד.

יעקב גיל: אנחנו שמנו בפני הוועדה את תוכניות העבודה של משרד התחבורה בנושא הזה.

יעקב גיל: תוכניות העבודה אומרות שכרגע, ברבעון האחרון של 2017, אנחנו היינו אמורים להיות ב-15 רשויות שנמצאות בתחילת ביצוע.

יעקב גיל: מדובר בדחייה מאוד משמעותית בביצוע בסופו של דבר.

יעקב גיל: המחיר שהציבור משלם הוא מאוד מאוד כבד.

יעקב גיל: יש היום כבר בצירים הבין-עירוניים, בחלק מהם יש הצדקה לשים נת"צ.

יעקב גיל: למשל, בכביש 4 שיש בו ארבעה נתיבים, יש כמות אוטובוסים של למעלה מ-20 אוטובוסים לשעה, ויש הרבה מעבר לזה, ומשרד התחבורה לא מוצא לנכון לקחת נתיב אחד ולהקצות אותו לנתיב תחבורה ציבורית.

יעקב גיל: לא, יוצאים לפרויקט תשתיתי מורכב.

יעקב גיל: בכביש 5 לקח שנה וחצי להחליט האם הנת"צ יהיה ימני או שמאלי, ועדיין אנחנו לא קרובים לביצוע.

יעקב גיל: יש פה הרבה מאוד גופים וחברות שגוזרות קופון על הפרויקט הזה, וזה חשוב שיהיו אנשי מקצוע בפרויקט וגופים חיצוניים.

יעקב גיל: אבל בסופו של דבר את הציבור זה לא מעניין, וצריך למצוא את המקומות שבהם אפשר כן לקחת צבע ולשים צבע על נת"צ, אפילו כנת"צ מכין - אני בטוח שאתם שמעתם על המושג "נת"צים מכינים" - ולבוא עם איזושהי בשורה לציבור.

יעקב גיל: נכון שיש הרבה פרטים וכשנכנסים לתוך הערים זה הרבה יותר מורכב, ואין ספק שגם אנחנו כארגון בחזית מול הרשויות המקומיות, ודוחפים אותם להתקדם ולבצע, אבל צריך להראות התקדמות ואי אפשר לתת למצב הזה להמשיך.

יעקב גיל: דבר נוסף שהוא מאוד משמעותי ומתחבר גם לדברים שמיטל אמרה, זה נושא של תוספות שירות.

יעקב גיל: הגיע הזמן להתחיל דיאלוג עם הציבור ועם הרשויות מה יהיו תוספות השירות במסגרת הנת"צים.

יעקב גיל: זה דורש זמן תכנון, זה דורש שיתוף ציבור, זה דורש סקרים והרבה מאוד דברים.

יעקב גיל: זה גם דורש סגירה עם האוצר לגבי תוספות שירות.

יעקב גיל: להפתעתנו, כשאנחנו מדברים עם רשויות מקומיות שנמצאות בתוך "מהיר לעיר", הן לא מודעות לכך שיש אפשרות לקבל תוספות שירות במסגרת "מהיר לעיר" בחלק מהרשויות.

יעקב גיל: זה אומר שמשהו בממשקי העבודה הוא בעייתי.

<הילה חדד חמלניק: מה שהוא אומר זה עובדה.

<הילה חדד חמלניק: יכול להיות שהם לא יודעים.

<הילה חדד חמלניק: אני שמחה להגיד שהתקלה היא אולי תקלת תקשורת ולא תקלה מהותית.

יעקב גיל: כן, יש תקלת תקשורת והיא מהותית.

יעקב גיל: תקלת התקשורת היא מהותית מכיוון שהרשויות המקומיות צריכות לשווק לאזרחים שלהן, לתושבים שלהן, ולהסביר להם איך הנת"צים יהוו פתרון לבעיות תנועה, לפקקים, לבעיות חניה, והם אכן יהוו פתרון כזה.

יעקב גיל: אבל אם אין בשורה ברורה לבוא לציבור ולהגיד: הנה, אנחנו גם עושים לכם רשת נת"צים וגם ניתן לכם תוספות שירות והנה התוספות המוצעות, אז איך מצפים שהרשויות המקומיות יקדמו את זה?

יעקב גיל: אנחנו מאוד מצפים שיקדמו את זה, אבל צריך גם לספק את הסחורה בקצה השני.

יעקב גיל: בינתיים הציבור ממשיך לסבול.

יעקב גיל: אנחנו באמת מבקשים מכל הגורמים שכל אחד יעשה את חלקו.

יעקב גיל: אני פונה פה גם לרשויות המקומיות.

יעקב גיל: זה מאוד נוח לבוא ולהגיד: אין התקדמות בבין-עירוני אז מה רוצים מאיתנו?

יעקב גיל: אבל כל אחד יעשה את חלקו ובסוף זה יתכנס.

יעקב גיל: אבל אנחנו באמת קוראים למשרד התחבורה, ולשר התחבורה במיוחד, לקחת פיקוד על הפרויקט הזה ולשים את כובד משקלו על הסיפור הזה.

יעקב גיל: אני חייב לומר.

יעקב גיל: הילה וכל הנמצאים פה, אתם באמת אנשי מקצוע מצוינים, אבל כל אחד מכם עסוק בהרבה מאוד פרויקטים.

יעקב גיל: בסופו של דבר, בתוך משרד התחבורה עד היום אין בן אדם אחד שזה התפקיד הבלעדי שלו, שאין לו שום תפקיד אחר.

<הילה חדד חמלניק: אני לא מקבלת את האמירה שלך.

<הילה חדד חמלניק: אני לא יודעת באיזה שעות אתה עובדת, אני עובדת, ומספיק שעות, כדי לתת ל"מהיר לעיר" את כל הקשב הנדרש.

<הילה חדד חמלניק: אני חושבת שמרבית מנציגי הרשויות יידעו להגיד את זה.

<הילה חדד חמלניק: זה לא היה בעבר, אני יכולה להסכים.

<הילה חדד חמלניק: היום משרד התחבורה נותן את כל המשאבים שהוא יכול ונדרש לטובת קידום הפרויקט הזה.

<הילה חדד חמלניק: אגב, גם המשאבים שלי כמי שמתעסקת עם זה ואנשים שלי שעובדים בדבר הזה, וגם המשאבים הניהוליים גם של סמנכ"ל תשתיות, גם של המנכ"לית, ובטח ובטח של השר שבקי בפרטי הפרטים.

יעקב גיל: בסופו של דבר, הציבור מצפה לבשורה, ללוחות זמניים, מתי יהיו נת"צים.

יעקב גיל: לצערי, לא מקבלים את זה גם בדיון הזה בצורה ברורה.

יעקב גיל: אני חושב שפרויקט שהוא כל כך מורכב, צריך שיהיה לו גאנט מאוד ברור, ושיהיה שקוף לציבור ושכולם יהיו שותפים לו וחלק ממנו וירגישו בעלות עליו.

יעקב גיל: פרויקט בלי גאנט שקוף - בטח שיש לכם איזשהו גאנט משלכם - יש לו את הבעיות שלו.

יעקב גיל: אנחנו באמת מבקשים מכולם להאיץ.

יעקב גיל: אנחנו נמצאים במשבר תחבורתי, אנחנו לא נמצאים באיזושהי תקופה שיש זמן ובואו נחכה ויום אחד זה יהיה יותר טוב.

יעקב גיל: אנחנו נמצאים ברק בתהליך שמדרדר.

יעקב גיל: קוראים לכולם להתכנס ולקדם את העבודה בנושא הזה כי הציבור משלם בזמן וכסף.

דב חנין: גיל, תודה.

דב חנין: נמצא איתנו צביקה צרפתי, ממלא מקום ראש העיר כפר סבא שהוא גם ראש העיר בפועל.

דב חנין: שלום, מכובדי.

דב חנין: בהצלחה בניהול כפר סבא.

<צביקה צרפתי: משתדלים, כבר עשרה חודשים.

דב חנין: כן, עיר ירוקה.

דב חנין: ירוקה זה תחבורה ציבורית, קודם כל.

<צביקה צרפתי: ירוקה תחבורה ציבורית, ואני יכול להגיד שאנחנו בתוך העיר מתחייבים לעשות תחבורה ציבורית טובה, אבל זה לא מספיק.

<צביקה צרפתי: הדיון הזה בא לנו כמו כפפה ליד.

<צביקה צרפתי: משרד התחבורה עושים בסך הכול עבודה טובה.

<צביקה צרפתי: הם חשובים, אבל לא הכול נמצא ביכולות שלהם או יכולים להזיז דברים.

<צביקה צרפתי: אני מסתכל אחורה.

<צביקה צרפתי: אני מאלה שהתחילו את ה-BRT שנפל.

<צביקה צרפתי: באופן אישי אני חושב שזו היתה טעות כי אם ה-BRT היה יוצא לדרך היום היינו נמצאים במקום אחר לגמרי.

<צביקה צרפתי: לא היינו יושבים פה.

<צביקה צרפתי: אבל לא בוכים על חלב שנשפך.

<צביקה צרפתי: הדיון הזה בא לנו בזמן כי השבוע פתחו כמה רמפות בכביש 531.

<צביקה צרפתי: אבל מה לעשות?

<צביקה צרפתי: זה גרם לפקקים אדירים בתוך כפר סבא.

<צביקה צרפתי: השיפור שהיה אמור להיות גרם לפקקים אדירים כי בתוך המנהרה נהיה נתיב אחד משני נתיבים ואנחנו תקועים, ועכשיו מגיעים מרעננה לכביש 4.

<צביקה צרפתי: אבל אם היום ה"מהיר לעיר" היה מקודם בצורה הרבה יותר מהירה, - - -

דב חנין: זה כלל גדול בחיים: יותר כבישים יותר פקקים.

דב חנין: זה כלל המפתח של הבנת התחבורה.

יעקב גיל: אין קו אוטובוס אחד שנוסע על 531.

יעקב גיל: אפרופו, החששות מתשתיות - אני מוכן לשבת איתך ולהראות איזה קווי אוטובוס אפשר.

<מיטל להבי: לא צריך לתכנן כבישים שאין בהם קו אוטובוס.

<מיטל להבי: תבטלו את הכבישים שאין בהם קו אוטובוס.

דב חנין: אני עוצר אותך פה לשנייה כיוון שחילופי הדברים האלה הם חשובים.

דב חנין: נציגי משרד התחבורה, אנחנו נמצאים במצב מאוד מאוד פרדוקסלי ואבסורדי.

דב חנין: המדינה משקיעה הרבה כסף בלייצר כבישים טובים.

דב חנין: כביש 531 הוא בסך הכול כביש טוב.

דב חנין: אבל לא ייתכן שאנחנו את הפתרונות הכי טובים והכי יקרים נותנים לרכבים פרטיים.

דב חנין: לא ייתכן שאנחנו נהיה במצב שבו התשובה שאנחנו מקבלים עכשיו: כביש 531 לא מתאים לתחבורה ציבורית.

<הילה חדד חמלניק: כביש 531 הוא פרויקט של בן יותר מ-12 שנה.

<הילה חדד חמלניק: אפשר להגיד הרבה דברים על מדינת ישראל, אבל לא משרד התחבורה הוא הגורם היחיד שגורם לפרויקטים פה לקחת כל כך הרבה שנים.

<מיטל להבי: בקיצור, כל מה שאנחנו בונים היום תכננו לפני 12 שנים, וכל מה שאנחנו בונים היום לא מתאים.

<מיטל להבי: אפשר לעבור אחד אחד ולשאול את עצמך - - -, זה לא בסדר.

דב חנין: הילה, אל תרגישי שאת צריכה פה להיות בתפקיד של סנגורית.

דב חנין: אני רוצה לשים על שולחנכם כנציגי משרד התחבורה דבר מאוד מטריד.

דב חנין: תשתיות הכבישים הכי טובות שהמדינה משקיעה בהן לא משרתות תחבורה ציבורית בצורה מספקת, וזה מצב אבסורדי.

דב חנין: התכנון היה ישן - מקבל את זה.

דב חנין: התכנון היה אולי לא מתאים – גם את זה אני מבין.

דב חנין: היום אנחנו נמצאים במקום אחר, היום אנחנו בתפיסה מודרנית.

דב חנין: בואו ניישם את התפיסה המודרנית על הכבישים המודרניים – שלא יהיה מצב שהכבישים המודרניים נשארים עם התפיסה האנכרוניסטית שהם נועדו לרכב פרטי ולא לתחבורה ציבורית.

דב חנין: כשכביש חדש נפתח, השאלה הראשונה שצריכה להיות על שולחנו של שר התחבורה, לדעתי, היא איך הכביש החדש הזה משרת תחבורה ציבורית יותר טוב.

דב חנין: ואם הוא לא יודע לענות על השאלה הזו, שיזמין אתכם, את אנשי המקצוע שלו, וידרוש מכם לתת תשובות איך אנחנו משתמשים בנתיב החדש הזה שנוצר כדי לשפר את התחבורה הציבורית, קודם כל.

דב חנין: בבקשה, אדוני ממלא מקום ראש העיר.

<צביקה צרפתי: היום אנחנו נמצאים במצוקה מאוד מאוד גדולה כי אני לא רואה את הפתרון שלה.

<צביקה צרפתי: אנחנו מוכנים להתחיל את הפרויקט מחר בבוקר.

<צביקה צרפתי: אנחנו זקוקים לזה כמו אוויר לנשימה.

<צביקה צרפתי: יש דבר אחד שלא מדברים עליו אף פעם ואני תמיד אומר אותו.

<צביקה צרפתי: במקרה גם אני בא מתחום התחבורה ואני יודע לתכנן תחבורה.

<צביקה צרפתי: החלום הוא באמת שתהיה תחבורה כמו רכבת תחתית בלונדון שהיא אומנם מעל פני האדמה, אבל אני אסע מפה לשם ותהיה תחלופה בכל נקודה ואני אוכל להגיע לנקודה שלי אפילו אם אסע בשלושה אוטובוסים.

<צביקה צרפתי: ירדתי בתחנה אבל יש לי אוטובוס שמביא אותי לנקודה הבאה.

<צביקה צרפתי: זה החלום ואני מקווה שהחלום הזה יקרה כל עוד שכולנו נמצאים פה.

<צביקה צרפתי: לא שמעתי פה בוועדה הזו אף אחד שאומר על ריבוי הרכבים הפרטיים.

<צביקה צרפתי: הרי 60% מכלל הרכב זה רכבי ליסינג.

<צביקה צרפתי: אני חושב שמישהו צריך להיות אמיץ במדינת ישראל ולהחליט שהמס על רכבי הליסינג הוא 70% - 80% כדי שלא ארצה לגעת ברכב הזה.

<צביקה צרפתי: גם אם התחבורה עדיין לא מושלמת אני אשתמש בתחבורה, ואז אולי נפתור חלק מהבעיות של מדינת ישראל.

<קריאה: ואחזקת רכב.

דב חנין: תודה, אדוני.

דב חנין: מנכ"ל החברה הכלכלית לוד, בבקשה אדוני.

דב חנין: תציג את שמך למען הפרוטוקול.

<בן מיוסט: אני בן מיוסט, ואני מנכ"ל חכ"ל לוד.

<בן מיוסט: שמעתי פה כמה דברים, ומעבר לברכות אנחנו שותפים אליהם.

<בן מיוסט: הילה, שכחתם אותנו.

<בן מיוסט: אנחנו הראשונים שנתחיל לבצע.

<בן מיוסט: אנחנו התחלנו לבצע.

<הילה חדד חמלניק: לא.

<הילה חדד חמלניק: אתם מופיעים במצגת, רק לא הצלחנו להציג.

דב חנין: אני עד שאתם מופיעים במצגת שהם לא הצליחו להציג.

דב חנין: קראתי אותה בתשומת לב ובעיון.

<בן מיוסט: התחלנו לבצע מהסיבה הפשוטה והיא שכשהתחיל התהליך של "מהיר לעיר" הודענו לנתיבי איילון שאנחנו כעיר רואים בזה כהזדמנות, ואת אחד הרחובות הראשיים של לוד שיש בו קו ניקוז מהתקופה העות'מאנית שעמד לקרוס והיה ברור שצריך להשקיע בו הון עתק, העירייה הרימה את המושכות והחליטה כבר לעשות את התשתיות וגם משרדי התחבורה וגם נתיבי איילון הבינו.

<בן מיוסט: זה מתקשר לנקודה החשובה שלי.

<בן מיוסט: אני יודע שזה יישמע לא פופולארי, וכאני כגוף תשתית זה יישמע לכם אפילו מוזר.

<בן מיוסט: אבל אני הייתי דווקא אומר קצת להירגע עם המהר מהר, ואגיד למה.

<בן מיוסט: רוצים מהר מהר ואחר כך בוכים על איכות איכות.

<בן מיוסט: כי כשלוחצים את משרד התחבורה עם הגב לקיר, ואני יכול להבין למה – שנים מחכים ופוחדים שיחכו עוד שנים, כל החששות ברורים.

<בן מיוסט: לא סתם לא הבאתי את העובדים שלי לפה.

<בן מיוסט: אם הם היו שומעים מדבר עכשיו, כנראה שהיה להם דיסוננס מוחי.

<בן מיוסט: אבל צריך להיזהר.

<בן מיוסט: כשאני בא לנתיבי איילון ולמשרד התחבורה ואומר: יש בעיה מסוימת, ואפילו אם אנחנו מסכימים לא הייתי רוצה לשמוע: הלו"ז הוא קדוש, אי-אפשר לזוז מהלו"ז גם אם אתה צודק, גם אם זה נכון, גם אם זה משרת את אותם ערכים שאנחנו מסכימים עליהם - זה דבר אחד.

<בן מיוסט: שנית - רותי אולי תקני אותי, אבל אני לא יודע שזה קורה בלוד.

<בן מיוסט: אנחנו זועקים כבר שנה וחצי, לא כלפי נתיבי איילון, שלא יכול להיות שמתכננים לנו קווים מהירים בתוך העיר ולא עוזרים לנו לתכנן את הרשת.

<בן מיוסט: צריך בסופו של דבר לזכור שבלוד יש שני צירים.

<בן מיוסט: ייסעו על שני הצירים האלה, אבל 80% מהאוכלוסייה לא גרה על שני הצירים.

<בן מיוסט: היא גרה בשכונה שצריכה להגיע לציר.

<בן מיוסט: יכול להיות שיש במקרה קו ויכול להיות שאין קו.

<בן מיוסט: כשאנחנו באים ואומרים: רגע, אין לנו בעיה לתכנן את הקווים האלה, אומרים לנו: לא, זה לא אפשרי כי הקווים הם לא רק קווים של לוד.

<בן מיוסט: לפעמים הם קווים שעוברים מלוד, לרמלה, לבאר יעקב, לראשון.

<בן מיוסט: לכן, הרשת הזו היא קריטית.

<בן מיוסט: הילה, את יודעת שזה כסף קטן.

<הילה חדד חמלניק: לא, זה גם קורה.

<הילה חדד חמלניק: זו הערה שאי-אפשר להתעלם ממנה כי היא עובדה.

<הילה חדד חמלניק: אם מנהל החברה הכלכלית לא מכיר, יש פה בעיה.

<הילה חדד חמלניק: לשמחתי, זו בעיה תקשורתית ולא בעיה מהותית.

<הילה חדד חמלניק: אנחנו נשפר את זה

<בן מיוסט: מעולה, אשמח לדעת.

<בן מיוסט: מתקצבים תוכניות אב לתחבורה, וכשאנחנו באים לעשות תוכנית אב לתחבורה אומרים לנו: אבל אנחנו לא עושים סקרים למיפוי האוטובוסים, התחבורה הציבורית.

<בן מיוסט: כשבאים למשרד התחבורה, אני לא אומר על האגף של הילה, אבל מאגף אחר אמרו לנו: אנחנו לא מתכננים את הרשת הפנים תחבורתית של העיר.

<בן מיוסט: זה אנחנו לא עושים.

<בן מיוסט: אני לא מחפש עכשיו אשמים, רותי.

<בן מיוסט: אני רק בא להגיד שזו סוגיה שחייבים לטפל בה.

<בן מיוסט: אי-אפשר שלא, בעינינו זה קריטי.

<בן מיוסט: שנית, הייתי דווקא רוצה לראות בפרויקט הזה הזדמנות גם לטפל בבעיות שורש, ואני לא מדבר כרגע על בעיות שבהכרח משרד התחבורה צריך לטפל בהם.

<בן מיוסט: אני נמצא עכשיו בסיטואציה שאני צריך לבחור אם אני מחליף קווי ניקוז, או לא מחליף קווי ניקוז.

<בן מיוסט: מי שמכיר את הפרויקט, יודע שהפרויקט הזה משנה תכסית.

<בן מיוסט: לא נראה לי הגיוני ואף אחד מאיתנו לא היה רוצה שאם בשנת 2019 שיניתי תכסית, בשנת 2020 אני אפתח ארבע מהרצועות.

<בן מיוסט: ואז יבואו נתיבי איילון אליי ויגידו לי: איך פתחת?

<בן מיוסט: זה לא כתוב בהסכם, אבל ברור לך שלא לזה התכוונו.

<בן מיוסט: נגיד: מה לעשות?

<בן מיוסט: קו הניקוז עמד לקרוס.

<בן מיוסט: והכול שוב בלחץ של זמנים.

<בן מיוסט: אני כן מבקש, גם אם זה קשה.

<בן מיוסט: צריך לזכור עוד דבר, וזה אולי לא נאמר פה.

<בן מיוסט: אני לא יודע איך ראשי הערים לא אמרו את זה.

<בן מיוסט: אמר פה את זה חבר הכנסת: יש בחירות.

<בן מיוסט: אני רוצה לומר לכם שזה כבר לא כל כך משנה שיש בחירות כי תמיד ראש העיר בתודעה של בחירות.

<בן מיוסט: זה בסדר, זה התפקיד שלו.

<בן מיוסט: אני רואה מה קורה היום כשאני עובד ברחוב של 1.2 ק"מ.

<בן מיוסט: את הסוחרים לא מעניינת התחבורה הציבורית.

<בן מיוסט: אותם מעניין שלוקחים להם את החניות.

<בן מיוסט: אנחנו יודעים להסתכל מעבר לזה.

<בן מיוסט: אנחנו יודעים להגיד: זה אלטרואיסטי, אבל אנחנו מאמינים שזה יותר טוב לכם.

<בן מיוסט: אבל גם צריך להיזהר ממצב שבו בגלל שאנחנו נאיץ.

<בן מיוסט: אני במצב שאין לי תשובות כי כל עוד הטרקטורים עובדים אז לפחות קצב העבודה מחפה על העובדה שאני הולך בתקופת הביניים קצת להרע את חייהם בגלל בעיות תכנוניות.

<בן מיוסט: כי למשל, אתה מגלה תוך כדי תשתיות שלא נבדקו כמו שצריך ואלף ואחד תיאומים שלא נסגרו עד הסוף, והתכנון במרוץ הזמן לא בדיוק הדוק, בסוף אתה מוצא את עמך עם טרקטורים עובדים, חודש עיכוב כי חברת חשמל שינתה משהו, ואז והפרויקט הזה יקרוס.

<בן מיוסט: הדבר שיכול לגרום לזה לקרוס זה לא כסף, זה לא העיריות, זה לא משרד התחבורה, זה לא נתיבי איילון, זה התושבים.

<בן מיוסט: צריך מאוד להיזהר מזה.

<בן מיוסט: לכן, אני הייתי מציע שגם אם עכשיו צריך להגיד כאמירה מוועדת הכלכלה: קחו עוד שלושה חודשים, קחו עוד שישה חודשים, לא כי אתם איטיים.

<בן מיוסט: עובדים על זה בטירוף, אני אומר את זה בידיעה.

<בן מיוסט: אנחנו עושים ישיבות שבועיות.

<בן מיוסט: אין פרויקט נוסף שאנחנו עושים על זה ישיבות שבועיות, ובהיקף כזה אתה לא עושה.

<בן מיוסט: אין זמן לתכנן.

<בן מיוסט: אנחנו עושים ישיבות שבועיות כי כל הצוותים מסונכרנים.

<בן מיוסט: אבל גם צריך להגיד לצוותים: עוד שלושה חודשים, אבל תכנון סגור כך שאני יודע שמהרג שהטרקטור עלה והוא עובד, הוא לא מפסיק לעבוד עד שאני סיימתי, אחרת נהיה במצב - - -.

<בן מיוסט: מופעל עלינו לחץ מאוד כבד ממשרד התחבורה, ואני מבין אותו.

<בן מיוסט: אני לא מעז.

<בן מיוסט: אפילו אם אני מגלה תקלה אני כבר לא מעלה אותה.

<בן מיוסט: אני כבר לא יכול להעלות אותה כי אני כאילו בסכנת הפרת חוזה.

<בן מיוסט: ועוד בקשה אחת או המלצה.

<בן מיוסט: אני חושב שנת"צים לא שונים מרכבת.

<בן מיוסט: כמו שאף אחד לא היה חושב שאת הרכב בלוד צריכה לתחזק עיריית לוד, ואת הרכבת ברמלה עיריית רמלה, וכך הלאה, אני חושב שגם נת"צים צריכה להיות להם מערכת תפעול אחת לאומית.

<בן מיוסט: הסיבה היא לא בגלל שאנחנו לא יודעים לתחזק רחוב, בגלל שאני לא בטוח שאני יודע לתחזק אותו ברמה הדרושה.

<בן מיוסט: אני לא בטוח שיש לי את המשאבים ואת ההבנה ואת המקצועיות נניח ויש לי מאבק, ואין לי כזה, עם רמלה על גבולות שהוא בתחום אחר לגמרי והוא לא קשור.

<בן מיוסט: במאבק הזה אם אני צריך להחליף נורה ברמזור שבמקרה נפל בתחום שלו אבל מחובר למרכזיה שלי, אני אתקע בלי הרמזור הזה שלושה חודשים כי אנחנו רבים על שטויות אחרות.

<בן מיוסט: הדברים האלה יכולים לקרות.

<בן מיוסט: זו תשתית לאומית, לא תשתית עירונית.

<בן מיוסט: איך תתחשבנו?

<בן מיוסט: – זה כבר סיפור אחר.

<בן מיוסט: אבל בתפיסה היום העובדה שאני יודע שבסוף אני מוסר את זה לעיריית לוד.

<בן מיוסט: אנחנו גם מבצעים את הפרויקט עבור נתיבי איילון, את המקטע הראשון, כחכ"ל לוד.

<בן מיוסט: אם אני הולך למסור את זה לעירייה, אני מאוד סומך על העירייה, אבל אני חושב שהעירייה תקבל את זה כמו שהיא מקבלת כל רחוב שכונתי אחר בכל שכונה אחרת.

<בן מיוסט: ואני חושב שהנת"צ הוא שונה.

דב חנין: תודה רבה.

דב חנין: דן קדרון, תנו יד לנכה, בבקשה אדוני.

<דן קדרון: תודה רבה, כבוד היושב-ראש, מנהלת הוועדה.

<דן קדרון: הילה, בהצלחה לך.

<דן קדרון: אני דן קדרון, תנו יד לחירש, נכים למען נכים.

<דן קדרון: שני דברים ואעשה זאת בקצרה.

<דן קדרון: פנו אליי 32,000 תושבי גילה.

<דן קדרון: נפתח לא מזמן כביש בגין החדש, ומאז לוקח להם שעה ורבע להגיע בשעת העומס לעבודה.

<דן קדרון: הם פנו למשרד התחבורה והתשובה שהם קיבלו: כביש בגין לא לאוטובוסים.

דב חנין: כן, כן.

דב חנין: זה אותה בעיה שתשתיות התחבורה הכי הכי טובות, הכבישים הכי טובים, הם לרכב הפרטי ולא לאוטובוסים, וזה בעיה.

דב חנין: זה בעיה של השקפת עולם שבה אנחנו צריכים להחליט באופן ברור: יש כביש טוב.

דב חנין: הוא קודם כל לאוטובוסים, קודם כל לאוטובוסים.

<דן קדרון: כבוד היושב-ראש, בכביש הזה לא צריך לעשות שום שינוי.

<דן קדרון: הוא בנוי, הוא מוכן לאוטובוסים.

<דן קדרון: אין שום בעיה.

<דן קדרון: פשוט זה התשובה שהם קיבלו.

<דן קדרון: אני בהזדמנות הבאה אני אביא את כל המכתבים שקיבלו.

<דן קדרון: שנית, את הציבור שלי, ציבור הנכים, לא רוצים בתחבורה הציבורית.

<דן קדרון: בשבוע שעבר הייתי בכמה מקומות, עמדתי בכמה תחנות.

<דן קדרון: עמדתי בתחנה אחת, שמונה אוטובוסים עברו ו אף אחד לא הסכים להעלות נכה.

<דן קדרון: באוטובוסים התשיעי עצרתי נהג ואמרתי: תראה, יש פה נכה על כיסא גלגלים.

<דן קדרון: האם אתה מוכן להעלות אותו?

<דן קדרון: הוא אמר: לא, האוטובוס שלי מלא.

<דן קדרון: אני לא יכול להעלות אותו.

<דן קדרון: כולם רוצים להשתמש בתחבורה הציבורית, גם ציבור הנכים.

<דן קדרון: אנחנו הולכים לכיוון של 400 הרוגים.

<דן קדרון: התחבורה הציבורית תוריד בחצי כמות את ההרוגים ונוכל סוף סוף להיות מאושרים עם פחות הרוגים.

<דן קדרון: אני מקווה שמשרד התחבורה ייקח את זה לתשומת ליבו.

<דן קדרון: אני נמצא בוועדה הזו מההתחלה.

<דן קדרון: בטוח שהוועדה המכובדת הזו תוכל לעשות את הנושא כי מפה צריכה לצאת הבשורה.

<דן קדרון: תודה רבה לכם.

דב חנין: תודה לך, אדוני.

דב חנין: הגברת יעל שמר ממגמה ירוקה.

<יעל שמר: שלום לכולם.

<יעל שמר: שמי יעל, אני גרה בתל אביב.

<יעל שמר: בת 24 ורוכבת על אופניים, משתמשת בתחבורה ציבורית, ולא מתכננת לקנות רכב בשנים הקרובות.

<יעל שמר: אני מאוד שמחה על ביצוע הפרויקט.

<יעל שמר: אנחנו - הסטודנטים - איתכם.

<יעל שמר: אנחנו מבקשים קווים מהירים לקמפוסים, אנחנו מבקשים תעדוף.

<יעל שמר: אנחנו אוכלוסיית היוממים שאפשר להוריד מהכבישים כבר שנה הבאה.

<יעל שמר: מדובר בכמות לא מבוטלת של תושבי מדינת ישראל, ובעיקר בגוש דן, עשרות מכללות ומוסדות אקדמאיים, שצריכים אליהם בתחבורה ציבורית.

<יעל שמר: שום סטודנט בישראל לא רוצה להחזיק רכב.

<יעל שמר: אין דבר כזה, אין אדם בישראל שרוצה להחזיק רכב ובוחר אחרת.

<יעל שמר: אני חושבת שגם ניתן לקשר את יוקר המחיה ואת משבר הדיור היום למצב התחבורה הציבורית.

<יעל שמר: אנחנו מבקשים חופש תנועה.

<יעל שמר: סטודנטים, ובעיקר סטודנטים צעירים, הם הציבור הראשון שעליכם לפנות אליו, חופש מידע, שקיפות מלאה, ובאמת איך אפשר לחבר את הנושא לשכונות חדשות וכבישים חדשים שנבנים ללא השפעה וחשיבה קדימה על איך אפשר באמת לתכנן את גוש דן לעשר השנים הקרובות.

<יעל שמר: תודה רבה.

דב חנין: תודה לך, גברתי.

דב חנין: אני רוצה בהחלט להביע הערכה לפעילות שלכם במגמה ירוקה.

דב חנין: כפי שגם את שמעת, גברתי, אחד החששות שהועלו כאן גם בדיון הזה הוא שבגלל הקשיים שהפרויקט הזה יוצר בחיי היום יום, פתרונות לסוחרים, מקומות חניה וכד', אחד הקשיים הגדולים יהיה תגובה ציבורית שבה אנשים יגידו: לא רוצים את זה.

דב חנין: לכן, התייצבות של ציבור, במיוחד ציבור של אנשים צעירים, עם אמירה ברורה: אנחנו רוצים לקדם את הפתרונות האלה, אנחנו מפעילים לחץ על מקבלי ההחלטות כדי שיקדמו את הפתרונות האלה, אנחנו נבוא בביקורת על מקבלי ההחלטות שלא מקדמים את הפתרונות האלה, הדבר הזה הוא מאוד מאוד חשוב ומאוד חיוני.

דב חנין: לכן, חשובה מאוד באמת ההתייצבות שלכם פה בדיון.

<יעל שמר: אנחנו פעלנו השנה עם עיריית גבעתיים, לשכנע את מר רן קוניק, ראש העיר של עיריית גבעתיים להשתתף ב"מהיר לעיר".

<יעל שמר: כרגע קיבלנו סירוב על כצנלסון.

<יעל שמר: אנחנו מחכים לשמוע.

<יעל שמר: אני רוצה באמת שנבדוק איך אנחנו יכולים לגרום לציבור בישראל להצביע לראש עיר ששם בסדר העדיפויות את התחבורה הציבורית ושבילי האופניים.

<מיטל להבי: בתנאי שתעבוד גם 24/7.

<יעל שמר: בתנאי שתעבוד גם 24/7, ובעתיד אפשר יהיה אפשר גם לדבר על ימי שבת.

<יעל שמר: אבל אני חושבת שזה הקלף שלנו השנה, ב-2018, לראות איך אנחנו גורמים לציבור להצביע לאותם נבחרי ציבור שמגיעים לעבודה באוטובוס, שרוכבים לעבודה באופניים, ושבאמת יודעים מה הציבור שלהם חווה ביום יום.

<מיטל להבי: - - - יש לי סגן ראש עיר שנוסע באופניים ועכשיו הוא נדרש להחזיר את כל אחזקת הרכב חזרה לקופת העירייה כי הוא טען מעל במת המועצה שהוא נוסע באופניים לעבודה.

<מיטל להבי: בזירה פוליטית מתחממת גם זה קורה – אמיתי.

דב חנין: תודה, גברתי.

דב חנין: הגברת ליאת ארבל מחזיקת תיק התחבורה הציבורית בקריית אונו.

<ליאת ארבל: תודה רבה.

<ליאת ארבל: קריית אונו היתה בין הרשויות הראשונה שהצטרפה ל"מהיר לעיר".

<ליאת ארבל: אנחנו רשות מאוד קואופרטיבית מבחינת תוכניות מפורטות.

<ליאת ארבל: כמו שהילה ציינה, באמת החליפו אצלנו כיכר ברמזור כחלק מהכנה לנת"צ.

<ליאת ארבל: אבל, וזה אבל מאוד מאוד גדול, אנחנו בתחושה של להתחיל איתנו או עם רשויות אחרות שהן כן משתפות פעולה, יצור אצלנו בעיה מאוד קשה מול התושבים כי אין פה רשת בפועל.

<ליאת ארבל: זאת אומרת, מדברים על לוחות זמנים שאנחנו לא יודעים אותם, מדברים על איזשהם תכנונים שהם די באוויר לתושבים.

<ליאת ארבל: העיר שלנו הולכת לעבור מפנה מאוד גדול.

<ליאת ארבל: אנחנו נכפיל את הגודל שלנו מ-40,000 ל-80,000 תושבים על-פי התכנונים של משרד הפנים.

<ליאת ארבל: זה בלתי אפשרי להתקדם עם הבנייה עם כל מצוקת הדיור בלי לאפשר את התשתיות הראויות שיישאו את הדבר הזה.

<ליאת ארבל: קריית אונו שהיא עיר כלואה בין כבישים חייבת, חייבת, חייבת, נת"צ .

<ליאת ארבל: זה משהו שבלעדיו גם עם הליקופטרים אנחנו לא נצליח לצאת.

<ליאת ארבל: איפה הבעיה שלנו?

<ליאת ארבל: הילה, אני מכבדת מאוד את מה שאת אמרת.

<ליאת ארבל: אבל עם כל ההצהרה שמשרד התחבורה נותן עדיפות לתחבורה ציבורית, אצלנו בפועל לא רואים את זה.

<ליאת ארבל: אנחנו מבקשים קווים חדשים מסוימים למעלה משנתיים, שנתיים.

<ליאת ארבל: קריית אונו לא מחוברת לשדה התעופה וזה משהו שהוא בלתי ברור בעליל.

<ליאת ארבל: אנחנו 5 ק"מ משדה התעופה, והדרך היחידה להגיע לשם היא לקחת אוטובוס לתל אביב ואז רכבת שזה הכי לא הגיוני.

<ליאת ארבל: שדה התעופה אצלנו הוא גם מקור תעסוקה ואזור תעסוקה.

<ליאת ארבל: זה לא רק עניין של נסיעות לחו"ל - זה דבר אחד.

<ליאת ארבל: דבר שני, עם הפינוי של תל השומר תיבנה אצלנו שכונה גדולה וחדשה.

<ליאת ארבל: משרד הפנים ביטל את השלביות.

<ליאת ארבל: אנחנו מדברים פה על הכנה של תשתיות לקראת שכונות חדשות.

<ליאת ארבל: ביטלו את השלביות של התוכנית הזו.

<ליאת ארבל: זה בלתי אפשרי שהולכים לאכלס דרך הסכמי הגג של אור יהודה, וגם את יחידות הדיור שייבנו בקריית אונו, שכונה גדולה משמעותית שיודעים שיא תיבנה, וביטלו את השלביות.

<ליאת ארבל: אין שם כרגע התייחסות לנושא הכבישים.

<ליאת ארבל: גם תהליך תוכנית המתאר שנעשית אצלנו וגם ברשויות אחרות, מנותקת מההיבט התחבורתי.

<ליאת ארבל: זה בלתי אפשרי.

<ליאת ארבל: זה יוצר לנו כרשות מקומית בעיה מאוד קשה.

<ליאת ארבל: אי-אפשר לרוץ בשני קווים מקבילים כשבסופו של דבר הכול מתנקז לתושב הבודד.

<ליאת ארבל: אלה שתי הסוגיות שאנחנו חייבים לתת להן מענה ממש ברמת דחיפות עליונה.

<ליאת ארבל: תודה.

דב חנין: תודה לך, גברתי.

דב חנין: אני רק רוצה להפנות לתשומת ליבך שאנחנו פה עומדים לרשותכם.

דב חנין: זאת אומרת, סוגיה כמו קו אוטובוס ישיר מקריית אונו לשדה התעופה, בוודאי כשאנחנו מדברים על אזור תעסוקה, לא צריכה דווקא להמתין לדיון.

דב חנין: אני אומר את זה לא רק לך, אני אומר את זה לכל ראשי ונציגי הרשויות המקומיות.

דב חנין: אם אתם נתקלים בבעיות כאלה, אתם בהחלט מוזמנים לפנות אלינו.

דב חנין: אנחנו עובדים מול משרד התחבורה.

דב חנין: בדרך כלל אנחנו גם מקבלים אוזן קשובה לפניות כאלה וגם מצליחים לפתור אותן.

דב חנין: לא בהכרח צריך להמתין לדיון.

<ליאת ארבל: נשמח לכל עזרה כי מול משרד התחבורה אנחנו לא מצליחים להתקדם.

דב חנין: אז הוועדה עומדת לרשותך.

דב חנין: הנה הכתובת, ואנחנו פה.

דב חנין: עידית מנהלת הוועדה ואני שמחים לסייע.

<קריאה: משרד הפנים - - -

<ליאת ארבל: את אומרת לי משרד הפנים.

<ליאת ארבל: אבל את יודעת, משרד הפנים, משרד התחבורה, קווים אומרים.

<ליאת ארבל: בסופו של דבר, יש מציאות קיימת בשטח שלא מתקדמת.

<הילה חדד חמלניק: אני לא מתווכחת איתך.

דב חנין: תודה לך, גברתי.

דב חנין: מר גמליאל, מהנדס העיר נס ציונה שהוא גם חבר ועד איגוד מהנדסי ערים, בבקשה.

דב חנין: שלום, אדוני.

<בועז גמליאל: אני רוצה לפתוח ולומר שיש קשר הדוק בין התחדשות עירונית לבין תכנון של תחבורה ציבורית.

<בועז גמליאל: אנחנו מדברים על תחבורה ציבורית, אבל אנחנו לא מדברים על הקישוריות לתחבורה הציבורית, לאוטובוסים.

<בועז גמליאל: אני יכול לתת לכם דוגמאות שאני נתקל בהם ביום יום כמהנדס העיר מול חברת נתיבי ישראל.

<בועז גמליאל: למשל, אנחנו חייבנו את חברת נתיבי ישראל להכניס תחנות אוטובוס על כביש 423 שעובר בקטע המזרחי של נס ציונה, רחובות, ו-431, אבל בזה זה נגמר.

<בועז גמליאל: יש גשר, צריך לרדת מהגשר עם מדרגות בשביל לאפשר את הגישה של הולכי רגל לתחנות האוטובוס האלה.

<בועז גמליאל: אני בכוונה יורד לרזולוציה הזו.

<בועז גמליאל: התייחסות לא קיימת לנושאים האלה.

<בועז גמליאל: אני צריך להילחם על הדברים האלה על מנת שהם ייכנסו לתוך המכרז.

<בועז גמליאל: זה בדיוק הדברים הקטנים של שימוש בתחבורה הציבורית, כן או לא.

<בועז גמליאל: אומרים שאלוהים נמצא בפרטים.

<בועז גמליאל: בתפקידי הקודם הקודם הייתי גם מנהל אגף בעיריית רחובות.

<בועז גמליאל: היה לי אותו סיפור עם צומת גבירול וכביש 411.

<בועז גמליאל: גם שם נלחמתי על מדרגות שיאפשרו את הגישה לתחבורה ציבורית.

<בועז גמליאל: ועוד דוגמה נוספת שקשורה להליך אישור של תכנון ציר בנס ציונה לצורך העניין.

<בועז גמליאל: אני נותן את הדוגמאות מהעיר שבה אני חי, אבל אני גם מייצג גם את האיגוד בנושא הזה.

<בועז גמליאל: כשאנחנו היום באים עם ציר לתכנון של מאסף בנס ציונה ואנחנו מציעים שם פרויקטים עם תחנות אוטובוסים, לוקח חודשים רבים לקבל את התייחסות משרד התחבורה לתכנון.

<בועז גמליאל: הילה, את עושה עבודה נפלאה.

<בועז גמליאל: אבל במשרד התחבורה יש בסך הכול נציג אחד במחוז תל אביב והמרכז שנותן אישורים לדברים האלה.

<בועז גמליאל: כשהוא אומר לי היום: תחכה לנציג הבא שאנחנו עכשיו מגייסים כדי שתתחלק העבודה בינינו, זה ייקח עוד שלושה חודשים.

<הילה חדד חמלניק: מגייסים שלושה.

<הילה חדד חמלניק: אתה מכיר את הקושי בגיוס מהנדסים, לצערי.

<הילה חדד חמלניק: אבל גם שם אנחנו - - -

<בועז גמליאל: חייבים לדבר על גיוס של כוח אדם מקצועי במשרד התחבורה שייתן מענה.

<הילה חדד חמלניק: בתוך הממשלה ולא יועצים חיצוניים, וזה קושי.

<בועז גמליאל: נכון.

<בועז גמליאל: משרד התחבורה צריך גם לשחרר לרשויות.

<בועז גמליאל: כל תחנת אוטובוס שאני צריך לאשר בעיר או בכל מקום, נדרש אישור של משרד התחבורה שלוקח חודשים לקבל אותו לשינוי של מיקום תחנת אוטובוס.

<בועז גמליאל: אז זה הדברים הקטנים.

<בועז גמליאל: דיברו על תכנון התחבורה הציבורית, יהיו נתיבים מדהימים.

<בועז גמליאל: אבל אם הם לא יתופעלו נכון ולא תהיה גמישות שתאפשר לתת לרשויות את הסמכויות לאשר, אז זה לא יקרה.

<בועז גמליאל: זה לא יעבוד טוב ואז הנתיבים האלה יהיו ריקים לחלוטין.

<בועז גמליאל: אני רוצה לתת עוד דוגמה מחיי האישיים.

<בועז גמליאל: הילדים שלי לומדים ברחובות והם משתמשים בתחבורה הציבורית.

<בועז גמליאל: הם גרים בקצה השני של העיר רחובות והם נדרשים להחליף שני אוטובוסים.

<בועז גמליאל: לוקח להם שעה ורבע לחצות את העיר מצד לצד.

<בועז גמליאל: הם מאחרים לבית הספר.

<בועז גמליאל: נאלצתי לקחת אותם בבוקר כי הם לא עומדים בזמן.

<בועז גמליאל: הם יוצאים עם האוטובוס הראשון ולא מגיעים בזמן.

<בועז גמליאל: אלה הדברים הקטנים כשאני מדבר על הקישוריות בתחבורה הציבורית.

<בועז גמליאל: הקווים האלה יכולים לתת מענה לצירים הראשיים, אבל אם לא תהיה קישוריות לאותם קווים אז זה לא יעבוד.

<בועז גמליאל: צריך להחזיר את העניין כי פנינו למשרד התחבורה על מנת לאפשר קווים לתלמידים.

<בועז גמליאל: משרד התחבורה כבר לא מאשר קווים לתלמידים שהם האוכלוסייה השבויה בתחבורה הציבורית.

<בועז גמליאל: אין להם ברירה, הם חייבים לנסוע בתחבורה הציבורית, ולהם אנחנו לא מאפשרים.

<בועז גמליאל: בעבר משרד התחבורה אפשר קווים לתלמידים.

<בועז גמליאל: הוא הפסיק עם זה ואני לא מבין למה.

<מיטל להבי: אני גם פניתי בבקשה לעבות את השירות לאיזה בית ספר בשעת הצהריים בלבד כשהם יוצאים מהלימודים, והתשובה היתה: אנחנו לא נותנים מענה למוסד ספציפי של בית ספר - אגב, בית ספר יסודי – שאותם אנחנו רוצים לחנך.

<בועז גמליאל: הם המשתמשים העיקריים.

<בועז גמליאל: זה מתחיל באמת בחינוך.

<בועז גמליאל: כמו שבעניין איכות הסביבה המשרד להגנת הסביבה והמדינה יצאו עם הרבה מאוד קידום לנושא של איכות הסביבה והמחזור, צריך לעשות את זה כי זה הדרך לחנך את האנשים לעבור לתחבורה הציבורית.

<בועז גמליאל: צריך להתחיל מגני הילדים.

<בועז גמליאל: דבר אחרון, אישור תוכניות לתחבורה ברת קיימא בכל עיר, ולהכניס את זה לתוכניות המתאר.

<בועז גמליאל: אנחנו מקדמים תוכנית מתאר לנס ציונה.

<בועז גמליאל: קידמתי בתפקידיי הקודמים גם תוכניות מתאר לרחובות.

<בועז גמליאל: זה לא באג'נדה של תוכניות המתאר של המדינה - תקצוב של תחבורה ציבורית במסגרת תוכניות המתאר.

<בועז גמליאל: חייבים להכניס את זה לתוך האג'נדה שתחבורה ציבורית תהיה חלק מתוכניות המתאר, שיהיה מסמך מדיניות לנושא התחבורה הציבורית כי משם זה מתחיל.

<בועז גמליאל: תוכנית המתאר היא החזון של העיר.

דב חנין: תודה, אדוני.

דב חנין: מר פיני גרשון, מהנדס תנועה של אגד.

<פנחס גרשון: שלום, ותודה.

<פנחס גרשון: בתקופתך היה "מהיר בעיר", היום זה "מהיר לעיר".

<פנחס גרשון: בינתיים מה שקורה מבחינתנו זה שעומדים בעיר.

<פנחס גרשון: אתם מבינים מה המשמעות של זה?

<פנחס גרשון: אנחנו בקצה, ואני מנסה לייצג גם את חבריי המפעלים.

דב חנין: עומדים בעיר ביחד.

<פנחס גרשון: תבינו, אני מיום ליום צריך להביא עוד נהגים ועוד אוטובוסים בשביל לשמור על המצב הקיים.

<פנחס גרשון: אני לא מדבר על להתפתח ועל שדה תעופה או כל מיני רעיונות, והכל בסדר.

<פנחס גרשון: אני צריך לגייס עוד נהגים, להביא עוד אוטובוסים, לשמור על מה שהיה אתמול.

<פנחס גרשון: מצוקת הנהגים ידועה לכם.

<פנחס גרשון: דיברו פה על אזור השרון וגיל יעקב עשה גם עבודה על רחוב אחוזה ברעננה, מי שמכיר.

<פנחס גרשון: זה ארבעה ק"מ - 50דקות.

<פנחס גרשון: זאת אומרת, נהג יוצא מצומת רעננה לתל אביב, בערך שעתיים.

<פנחס גרשון: הוא עושה את זה הלוך חזור, הלוך חזור, הוא סיים יום עבודה, זהו.

<פנחס גרשון: העבודה צריכה להמשיך להתבצע.

<פנחס גרשון: תביא עוד נהגים ועוד אוטובוסים.

<פנחס גרשון: אני מציע לשים את הדגש גם על ההיבט הזה.

<פנחס גרשון: יש לנו מצוקה לבוא ולהדביק את הקצב.

<פנחס גרשון: רבותי, אני מניח שכולם ירוצו לשירותים כשהדיון הזה ייגמר בעוד חצי שעה כי זה קרוב ואין בעיה.

<פנחס גרשון: אבל מה אני אומר לנהג אחרי שעתיים של נסיעה?

<פנחס גרשון: מה אני אומר לנהגת אחרי שעתיים נסיעה?

<פנחס גרשון: אולי נקרא לפרויקט גם שירותים בעיר?

<פנחס גרשון: כי אנחנו מחפשים שירותים בעיר.

<פנחס גרשון: איפה התשתיות לנהג?

<פנחס גרשון: הרי כולנו יודעים איך כולנו מתנהגים כשאנחנו לחוצים.

<פנחס גרשון: בסופו של יום, הנהג צריך לתת שירות.

<פנחס גרשון: וגם אלמנט הבטיחות בכבישים.

<פנחס גרשון: אם הוא גם טיפה לחוץ כי הוא לא התרוקן, סליחה על הביטוי, אז המצב יכול להיות גם טיפה לא נעים.

<פנחס גרשון: תודה.

דב חנין: תודה לך.

דב חנין: ענת צ'רבינסקי, מהנדסת העיר כפר סבא, רצית להוסיף משהו.

<ענת צ'רבינסקי: בראש השנה היה איזה סקר בעיתונות המקומית בעיר כפר סבא ושאלו את התושבים מה הם רוצים.

<ענת צ'רבינסקי: אחת הכותרות היתה: יותר חניה, פחות פקקים.

<ענת צ'רבינסקי: תחשבו על המשפט הזה: יותר חניה ופחות פקקים.

<ענת צ'רבינסקי: זה אוקסימורון, המשפט הזה לא מתחבר יחד.

<ענת צ'רבינסקי: דיבר ידידי מהנדס העיר נס ציונה ואמר שזה קשור לחינוך ואני רוצה לחנך את התושבים, צריך לחנך את התושבים.

<ענת צ'רבינסקי: אני חושבת שלא באנו לחנך אף אחד, זה לא התפקיד שלנו.

<ענת צ'רבינסקי: התפקיד שלנו זה לתת חלופות כדי שאנשים יבחרו בבוקר לנסוע בתחבורה ציבורית.

<ענת צ'רבינסקי: מה זה אומר חלופות מתאימות?

<ענת צ'רבינסקי: הילדים חוצים בשעה אחת את רחובות.

<ענת צ'רבינסקי: אני גרה בתל אביב וכשהגעתי לכפר סבא נסעתי בתחבורה ציבורית.

<ענת צ'רבינסקי: הניסיון הזה ארך בדיוק שלושה ימים כי לא היתה לי חלופה.

<ענת צ'רבינסקי: אף אחד לא רצה לחנך אותי, זה לא תפקידנו.

<ענת צ'רבינסקי: תפקידינו לתת חלופות.

<ענת צ'רבינסקי: למה אני מתכוונת בלתת חלופות?

<ענת צ'רבינסקי: אני מאוד אשמח אם הדיון הזה יהיה פלטפורמה בכלל לא לדון בפרויקט "מהיר לעיר" אלא לדון בפרויקט החיים בעיר.

<ענת צ'רבינסקי: בסך הכול, הפרויקט הזה יכתיב איך תיראה המדינה שלנו בעשורים הקרובים ואיך ייראה בכלל הפיתוח של המרחב עירוני שאנחנו כל כך מדברים על מה זה עירוניות, איך הערים שלנו נראות, מה זה קישוריות בעיר.

<ענת צ'רבינסקי: אנחנו לא מתעסקים בכפר סבא, ברעננה, בהוד השרון, בכל עיר בפני עצמה, אנחנו מתעסקים באגד ערים שהולך להיות אזור השרון כמו אזור תל אביב כולו.

<ענת צ'רבינסקי: השאלות האלה הן מהותיות ואקוטיות בלתרגם את הפרויקט הזה "מהיר בעיר" ל"חיים בעיר.

<ענת צ'רבינסקי: אני חושבת שבוועדה הזו צריכים לשבת לשולחן אחד.

<ענת צ'רבינסקי: למה שר התחבורה צריך לדאוג לאוטובוסים להסעות?

<ענת צ'רבינסקי: איפה שר החינוך?

<ענת צ'רבינסקי: איפה שר הבינוי והשיכון שהוא צריך להיות הראשון בדיונים כאלה פה?

<ענת צ'רבינסקי: איפה שר הכלכלה כשאנחנו מדברים על אזורי תעסוקה בעיר וכמה הם חשובים וריכוזי הכנסות בין הרשויות?

<ענת צ'רבינסקי: כל הנושאים האלה קשורים ביחד לנושא של תחבורה ציבורית.

<ענת צ'רבינסקי: גם בכפר סבא הנושא של תנועה ותחבורה ציבורית - המחלקה החשובה ביותר כי היא משפיעה על כל תחומי החיים שלנו.

<ענת צ'רבינסקי: אנחנו חייבים לקדם את הדיונים האלה ברמה של ועדות שהן חוצות מגזרים ומחייבות בשולחן אחד להבין איך המרחב העירוני שלנו ייראה.

<ענת צ'רבינסקי: שוב, לא לחנך את האנשים.

<ענת צ'רבינסקי: יושב מולי ניר משה שאני מאוד מעריכה את העבודה שלו ואת האנרגיות ואת ההתלהבות שלו, אבל לא יכול להיות שקו שאנחנו מנסים לקדם לתל אביב, אז פעם אחת אין אוטובוס, פעם אחת אין נהגים, פעם אחת אין תקציב, ופעם אחת תקציב שאושר ב-2016 או 2017 לקו הזה עדיין אנחנו לא מקבלים.

<ענת צ'רבינסקי: לא יכול להיות שברמזור שאנחנו רוצים להזיז על רחוב ויצמן אנחנו צריכים אישור כמעט של ראש הממשלה לזה.

<ענת צ'רבינסקי: למה?

דב חנין: ראש הממשלה, צריך לומר, עסוק כרגע בדברים אחרים אז אין לו זמן לרמזור שלכם.

דב חנין: תודה, גברתי.

דב חנין: איתן פרנס, מנכ"ל איגוד חברות האנרגיה הירוקה, בבקשה.

דב חנין: אדוני, ברוך הבא.

<איתן פרנס: אני רוצה להגיד כמה דברים בשם האנרגיה הירוקה.

<איתן פרנס: זה צעד מאוד חשוב לאנרגיה הירוקה בתחבורה.

<איתן פרנס: התחלנו לעסוק בנושא של תחבורה חשמלית.

<איתן פרנס: כמו שאמר בצדק יושב-ראש הוועדה, אנחנו רוצים לראות יותר נתיבים של תחבורה ציבורית כדבר ראשון בכל כביש חדש שנבנה.

<איתן פרנס: אנחנו נרצה לראות שבכל נתיב של תחבורה ציבורית ייקבע מראש ביעד כמותי כמה רכבים חשמליים ינועו באותו נתיב לאורך זמן.

<איתן פרנס: זאת אומרת שמראש הנתיב הזה יתוכנן ככזה שעומד להכניס לתוכו כמה שיותר תחבורה חשמלית מתוך התפיסה שצריך להפחית את השימוש בדלקים.

<איתן פרנס: זה מתחבר לתוכניות אחרות של הפחתת פליטות גזי חממה.

<איתן פרנס: כמובן שמשרדים אחרים, כולל רשות החשמל, צריכים לעסוק בזה.

<איתן פרנס: שם מכינים היום תוכנית אב למשק האנרגיה.

<איתן פרנס: אני מקווה שחלק גדול מצריכת החשמל העתידית תהיה מתחבורה חשמלית.

<איתן פרנס: לכן, הדברים מצריכים תיאום בין-משרדי גם של משרדים שלא נמצאים היום סביב השולחן, כולל משרד האנרגיה.

דב חנין: משרד האנרגיה קיבל מנכ"ל חדש, אודי אדירי, שבעברו היה רפרנט תחבורה במשרד האוצר.

דב חנין: לזכות שיתוף הפעולה איתו אני זוקף את חקיקת סעיף 77ב רבתי לפקודת התעבורה שנדבר עליו עוד מעט שהוא סעיף שנותן גם, בין היתר, סמכויות למשרד התחבורה לקדם תחבורה ציבורית.

דב חנין: לפחות למשרד האנרגיה יש היום מנכ"ל שהוא בוגר מאבקי תחבורה ציבורית, וזו חדשה טובה מבחינת משרד האנרגיה.

<קריאה: השאלה מה ייצא מזה.

דב חנין: תמיד תמיד השאלה מה ייצא.

דב חנין: אבל הוא לפחות התחיל ממקום טוב.

<איתן פרנס: זה מצוין.

<איתן פרנס: אנחנו מברכים פה, מנצלים את הבמה, מבחינתנו הראשונה הציבורית לברך את אודי אדירי שחיכינו לו שנים רבות עוד מאז שהיה רפרנט אנרגיה במשרד האוצר והיום הוא מנכ"ל המשרד.

<איתן פרנס: התחבורה החשמלית מתחילה, קודם כל, בתחבורה הציבורית.

<איתן פרנס: שם הרבה יותר קל לתכנן את מקטעי הנסיעה, וזה כבר קורה.

<איתן פרנס: זאת אומרת, כבר עכשיו בישראל יש תחבורה חשמלית ציבורית.

<איתן פרנס: היא תגיע לפני הרכב החשמלי בפריסה רחבה.

<איתן פרנס: לכן ,כבר היום בכל תוכנית כזו אנחנו ממש מבקשים, וגם מהוועדה, לאמץ לא פחות מחשיבה אסטרטגית על יעדים כמותיים.

<איתן פרנס: צריך לדבר במספרים וביעדים.

<איתן פרנס: חבר הכנסת חנין, מי כמוך יודע שהמספרים האלה בסוף גורמים למשרדי הממשלה לנסות ולעמוד בהם.

<איתן פרנס: זה המסר שלנו.

דב חנין: תודה לך, אדוני.

דב חנין: כן, בבקשה.

<גלית הוד: גלית הוד, מנהל מחלקת תנועת תחבורה.

דב חנין: ברוכה הבאה.

<גלית הוד: תודה.

<גלית הוד: ראשית, אני מאחלת הצלחה להילה.

<גלית הוד: אני לא מכירה אותך.

<גלית הוד: לדעתי, אני חושבת שבעניין הזה חשוב מאוד כן לקבוע פגישה עם הרשויות, כן להכיר אותך.

<הילה חדד חמלניק: אנחנו עכשיו עם המנכ"ל החדש של נתיבי איילון עוברים שוב בכל הרשויות ונכיר.

<גלית הוד: מעולה, כי יש איזשהם חסמים וחשוב מאוד גם לפתוח אותם.

<גלית הוד: כידוע, הוד השרון נמצאת בפיתוח מואץ של בנייה מואצת, וכמובן שכל נושא התחבורה הציבורית עולה לכותרות.

<גלית הוד: פרויקט "מהיר לעיר" שהתחלנו והיינו בין הרשויות הראשונות שחתמנו, הנושא הזה תקוע.

<גלית הוד: להבנתי, נתיבי ישראל, שרים חתמו.

<גלית הוד: פה בעניין הזה כן חשוב מאוד שמישהו יתערב.

<גלית הוד: ראש העיר מוכן לצאת מהיום להיום כבר לפרויקט.

<גלית הוד: אין לו בעיה בחירות, לא בחירות.

<גלית הוד: זה הדבר החשוב.

<גלית הוד: הדבר הנוסף, בפרויקט "מהיר לעיר" התכנון הוא עד כביש 40.

<גלית הוד: זאת אומרת, צומת עדנים.

<גלית הוד: מצומת עדנים לסגולה זה משהו שמתחיל ומסתיים באיזשהו קטע דרך.

<גלית הוד: לא ידוע לנו לאן זה ממשיך ומוביל.

<גלית הוד: זה פרויקט שחייב להיות מסונכרן, מוביל לאן שהוא, ולא מתחיל ונגמר בתוך הוד השרון.

<גלית הוד: הדבר שלא דובר עליו זה הנושא של השירות הלקוי שהתושבים סופגים.

<גלית הוד: אני מקבלת תלונות בלתי פוסקות של תושבים על ביטול קווים, על איחורים, על הרבה בעיות.

<גלית הוד: יש לנו קו ביום שלא פועל ביום שישי, הוא פועל בכל השבוע.

<גלית הוד: אני מרגישה שאני יכולה לפנות אין סופי, אין תשובות.

<גלית הוד: התשובות הן לא לטובת התושבים או העירייה אלא לטובת החברה שמתפעלת, וחבל.

<גלית הוד: זו תחושה של חוסר אונים לא רק לי אלא גם לתושבים.

<גלית הוד: אם אני צריכה להעביר פנייה ואני מצפה לאיזושהי תשובה, אני מרגישה שאין איזה מישהו שמפקח.

<גלית הוד: אין איזה אח גדול שיכול לפקח על כל מה שנעשה.

<גלית הוד: זו תחושה נוראית, הן כלפי אותם תושבים חסרי אונים שפונים אליי, והן כלפי מה שאני רואה.

<גלית הוד: תחבורה ציבורית - מדברים ומדברים על כן לעודד וכן לשפר, אבל אני מרגישה חוסר אונים בקטע הזה.

<גלית הוד: אני חושבת שזו תחושה של הרבה רשויות ולא רק שלי.

<גלית הוד: זה כמו שלא סופרים את התלמידים שהם מגיעים.

<גלית הוד: למה בצהריים לא צריך להחזיר אותם?

<גלית הוד: בבוקר כן להסיע אותם.

<גלית הוד: אנחנו מקבלים המון המון פניות מהסוג הזה.

<גלית הוד: היום פנה אליי יושב-ראש הנהגת הורים.

<גלית הוד: הוא חסר אונים, כל מיני בעיות שיש לתלמידים.

<גלית הוד: זה התחושה שאני יכולה להעביר במסר הזה.

<גלית הוד: הילה וניר, קחו את זה בחשבון בעניין הזה.

<גלית הוד: אם רוצים לעודד תחבורה ציבורית זה לא רק תשתית אלא באמת לבדוק גם את השירות של הנהג, של החברה, איך היא מתפעלת, כי יש המון המון בעיות.

<גלית הוד: אני יכולה לאסוף בעיות, כל יום בעיה: הקו לא הגיע, מאחר, כתוב בשלט האלקטרוני שהוא מגיע והוא לא מגיע.

<גלית הוד: כל מיני סוגים כאלה.

<גלית הוד: זה חוסר אמינות כלפי התחבורה הציבורית.

<גלית הוד: איך אני יכולה לבוא ולעודד?

<גלית הוד: אם קו נוסע פעם בשעה איך אני יכולה לבוא ולעודד?

<גלית הוד: יש לנו קו נפלא שאני חייבת לציין - 249.

<גלית הוד: הוא מעולה, הצלחה בלתי רגילה.

<גלית הוד: זה לתל אביב ונוסעים ומשתמשים בזה – יופי.

<גלית הוד: היתר - גם לא.

<גלית הוד: גם אין פרסום כמו שצריך.

<גלית הוד: יש קווים חדשים?

<גלית הוד: אוקי, סימנו שיש קו חדש.

<גלית הוד: איפה פרסום?

<גלית הוד: אולי כן אפשר לעודד נסיעה של חודש מבלי תשלום כמו שעושים ברכבות כדי להכיר את הקו, כדי לגרום לכך שאנשים יתחילו לנסוע בתחבורה ציבורית.

<גלית הוד: המסר הזה חשוב לי.

<גלית הוד: אני מקווה שהפעם תהיינה אוזניים קשובות.

דב חנין: תודה לך על תרומתך, גברתי.

דב חנין: הילה ורותי, התייחסויות.

<הילה חדד חמלניק: לשמחתי, הדיון נוגע באתגרים רבים שקיימים בהקשר הזה, לאו דווקא ב"מהיר לעיר".

<הילה חדד חמלניק: אבל זה טוב.

<הילה חדד חמלניק: זה אומר שאנחנו הולכים לתוך ההבנה הזו שהמערכת כסיסטם כמו שאתם רואים כמערכת אחת חייבת לפעול.

<הילה חדד חמלניק: אחרי זה רותי תתייחס לפרויקט ספציפית, אבל אני אבקש נועה אבירם נציגת תח"צ להתייחס לנושאים הכללים שעלו פה.

<הילה חדד חמלניק: ברוורמן כבר לא פה, אבל דיבר, למשל, על ז'בוטינסקי.

<הילה חדד חמלניק: ז'בוטינסקי זה עוד פעם מחזיר אותנו לחשיבה של לייצר פתרון ולשפר את מצבו של נוסע הרכב הפרטי שלא יעמוד בפקקים לפני שאנחנו מייצרים נת"צ.

<הילה חדד חמלניק: זו חשיבה שאנחנו מתקשים להתמודד איתה כי זה נוגד בדיוק את מה שאנחנו מנסים להגיד.

<הילה חדד חמלניק: אנחנו רוצים לקדם את הנת"צים.

<הילה חדד חמלניק: היינו אמורים השבוע להיפגש עם ברוורמן, ולא הסתייע מסיבות של יומנים.

<הילה חדד חמלניק: אנחנו ניפגש איתו ואתייחס מולו.

<הילה חדד חמלניק: אני לא רוצה לפתוח את זה פה, בטח כשהוא לא נמצא.

<הילה חדד חמלניק: הנושא השני וזה גם עלה פה בכמה רשויות, קריית אונו, והתייחסויות כאלו ואחרות – אפשר לומרNIMBY , זה לא אצלי.

<הילה חדד חמלניק: בואו תעשו קודם כל את כל השאר, וכשתסיימו תחברו גם אצלו ואז אנחנו נהיה מוכנים.

<הילה חדד חמלניק: זה לופ שלא נוכל לצאת ממנו, זה לולאה שאנחנו לא יכולים לצאת ממנה.

<הילה חדד חמלניק: לכן, צריכים לקבל החלטות אמיצות.

<הילה חדד חמלניק: אני חושבת שרוב הרשויות שם ואנחנו גם נפתור איפה שלא.

<הילה חדד חמלניק: צריך להתחיל, צריך רגל אחת בפנים, רגל אחת בדלת ואז היא תיפתח.

<הילה חדד חמלניק: זה בקשה שאנחנו מבקשים מכל הרשויות - ואגב, אנחנו גם נענים בהתאם - בואו תנו לנו להתחיל, בדיוק כמו שאמר חבר הכנסת.

<הילה חדד חמלניק: אי-אפשר להסתכל על הדבר הזה כמפצלת, אי-אפשר יהיה ביום אחד להתחיל וביום אחד לסיים.

<הילה חדד חמלניק: מה שיהיה מוכן – ככל שאפשר.

<הילה חדד חמלניק: ושוב, שלבי הביצוע מתואמים עם כל אחת מהרשויות.

<הילה חדד חמלניק: לדוגמא, זלמן ארן בחולון שייצא עכשיו לביצוע מאפשר קודם כל פתיחה של ציר, ואחר כך הפרעה בציר אחר.

<הילה חדד חמלניק: עם כל אחת מהרשויות אנחנו יכולים לעשות את שלבי הביצוע האלה ואנחנו נעשה את זה.

<הילה חדד חמלניק: זה חלק מהתכנון.

<הילה חדד חמלניק: אבל לא ניתן לצפות שקודם כל יהיה את הרשת פה, ורשת פה, ושיסיימו כל השכנות שלו, ובסוף תבואו אלינו ותפריעו אצלנו בחניות.

<הילה חדד חמלניק: אי-אפשר, צריך להתגייס.

<הילה חדד חמלניק: זהו אתגר לכולנו, וכולנו צריכים להתחבר לדבר הזה ולהבין שכולם בתוך הסירה ביחד יוצרים הפרעה מסוימת בשביל לייצר את המצב שאליו אנחנו שואפים להגיע.

<הילה חדד חמלניק: שני נושאים נוספים שאני חושבת שגם מעניינים את הוועדה הזו וגם מעניינים את הרשויות ואני רוצה לשים אותם על השולחן: אחד, ברור לנו שכדי שהניצולת של אותם נתיבי העדפה תהיה טובה, אנחנו חייבים לאפשר את נושא הקארפולים בתוך הנת"צים האלו.

<הילה חדד חמלניק: כמו שאתם אומרים, אם אנחנו בסוף נקצה נת"צים אבל הם יעמדו ריקים, לא עשינו שום דבר.

<הילה חדד חמלניק: אגב, ככל שנוסעים בהם אוטובוסים עדיין להגיע לניצול מלא של אותו שטח אספלט, אפשר וצריך לאפשר לקארפולים לנסוע בהם.

<הילה חדד חמלניק: האתגר שם הוא דבר דווקא אתגר טכנולוגי.

<הילה חדד חמלניק: יצאנו למכרז, חברת נתיבי איילון הוציאה מכרז בין-לאומי לטכנולוגיות שיאפשרו לנו לזהות את הקארפולים ואז בהתאם לאפשר את הנסיעה ולבצע את האכיפה המתאימה.

<הילה חדד חמלניק: לשמחתנו, היתה התעניינות רבה.

דב חנין: כלומר, רכב פרטי, אבל מלא.

<הילה חדד חמלניק: רכב פרטי, אבל עם שלושה או ארבעה נוסעים.

<הילה חדד חמלניק: זה כבר עניין של מדיניות ויכולות קיבולת של הכביש.

<הילה חדד חמלניק: אנחנו מקווים תוך חודש לסגור את המכרז.

<הילה חדד חמלניק: היעד ששמנו לעצמנו הוא בינואר להיות בעלי יכולת טכנולוגיות לאכיפה של קארפולים ונת"צים ותחילת יישום של 20 ק"מ בשביל לבחון את הנושא הזה גם מול רשויות החוק ומול הרשויות המקומיות שיצטרכו לבצע את האכיפה.

<הילה חדד חמלניק: הרי הסמכות לאכיפה אינה בידינו.

<הילה חדד חמלניק: ואז זה גם ישדרג את כל הסיטואציה שאנחנו מדברים עליה.

<הילה חדד חמלניק: כי אומנם מי שיבחר לנסוע לבד ברכב הפרטי, אין בכוונתנו לשפר את מצבו.

<הילה חדד חמלניק: נכון שלא להרע, אבל בטח איננו מתכוונים לשפר את מצבו.

<הילה חדד חמלניק: אבל מי שיבחר לקחת סטודנטים שייסעו ארבעה ברכב, כמו שאת אומרת, אין שום סיבה שלא נאפשר להם ליהנות מאותה העדפה - זה מכרז אחד.

<הילה חדד חמלניק: המכרז השני מדבר על מה שהתייחסת, לנושא של תכנון התחבורה ומוצא ויעד.

<הילה חדד חמלניק: אנחנו ערב פרסום מכרז, גם כן בין-לאומי כי אנחנו חושבים שבעולם בהקשר הזה יודע יותר טוב מאיתנו, לטכנולוגיות שיאפשרו לנו לקפוץ קפיצת מדריגה משמעותית בתכנון מוצא ויעד.

<הילה חדד חמלניק: אם היום אנחנו מסתמכים על סקרים, על נתוני בחינה שקיימים פה, אנחנו רוצים לייבא טכנולוגיות ושיטות בחינה של מוצא ויעד אחרות מהעולם.

<הילה חדד חמלניק: נעזרנו בזה בניסיון שיש לעיריית תל אביב.

<הילה חדד חמלניק: כתבנו מכרז בין-לאומי.

<הילה חדד חמלניק: יהיו גם חברות ישראליות שיתמודדו בו וגם חברות בין-לאומיות.

<הילה חדד חמלניק: אני מקווה שנוכל להביא טכנולוגיה שתאפשר לנו את אותה קפיצת מדרגה בתכנון הקווים ובתכנון הנת"צים, גם התשתית וגם השירות, שיתאימו לא רק למי שהיום נוסע בתחבורה הציבורית, אלא יזהו את הביקושים האמיתיים ואת מי אפשר להעביר מהרכב הפרטי לתחבורה הציבורית ולתכנן עבורו.

<הילה חדד חמלניק: זה נתון שהיום בכלים הקיימים קשה יותר לזהות ולחוש אותו.

<הילה חדד חמלניק: נושא שהוא מבחינתנו הוא מאוד מאוד חשוב זה נושא המסופים וחניוני הלילה.

<הילה חדד חמלניק: זה ה-NIMBY הכי גדול.

<הילה חדד חמלניק: כולם רוצים תוספות שירות ועוד אוטובוסים, וכולם רוצים שיהיו להם עוד ועוד נהגים ואוטובוסים.

<הילה חדד חמלניק: אי-אפשר לתת את הדבר הזה בלי להקצות מתוך שטחי הרשות ושטחים נוספים, מסופים ביום שבהם אותו נהג יכול לעצור ולהתרענן ולהתחיל בנסיעה הבאה, וחניוני לילה.

<הילה חדד חמלניק: בסוף האוטובוסים צריכים להיות במקום כלשהו כשהם לא נוסעים וכשהם לא בשימוש.

<הילה חדד חמלניק: אתן דוגמה לפתרונות שאנחנו מנסים לייצר: תחנת רעננה-מערב שתיפתח ב-531.

<הילה חדד חמלניק: אנחנו מקווים לייצר שם מודל שיחסית לא עשינו עד היום שהחניון ביום משמש כחניון רכבים, בלילה ישמש חניון לילה לאוטובוסים, וכך לנצל את עירוב השימושים הזה.

<הילה חדד חמלניק: אנחנו מחפשים יחד עם גורמי עיריית תל אביב, למשל, מקומות נוספים בתוך העירייה, יחד עם הרשויות הנוספות.

<הילה חדד חמלניק: אבל אנחנו חייבים פה התגייסות.

<הילה חדד חמלניק: אני יכולה מאוד להבין שאף אחד לא רוצה שבשש בבוקר באיזשהו רחוב בעיר שלו ינועו האוטובוסים וייצאו לדרכם.

<הילה חדד חמלניק: עם זאת, אין לנו מקום אחר לשים אותם, אחרת הם לא יוכלו לתת שירות לגוש דן.

<מיטל להב: תהפכו אותם ממטרד למשאב, תהפכו אותם למשהו שנראה ונשמע ומריח אחרת.

<הילה חדד חמלניק: נכון.

<הילה חדד חמלניק: כמו שאמרת שעדכנתי אותך אתמול, אנחנו מקדמים את נושא האוטובוסים החשמליים, בוחנים בכל מסוף כזה איזה תשתיות חשמל צריך, איזה עמדות טעינה.

דב חנין: גברתי, אני ער לדברים היפים שאתם עושים בתחום האוטובוסים החשמליים.

דב חנין: אנחנו מאוד רחוקים משם.

דב חנין: כדי שלא תהיה פה איזושהי אי-הבנה, במדינת ישראל התקבלה לפני הרבה שנים החלטה מאוד מאוד בעייתית להשעין את התחבורה הציבורית בישראל על דיזל.

דב חנין: לכן, עם כל הדברים הטובים שאתם עושים, ואני מצטרף לכל מילה של מר פרנס לקידום של תחבורה ציבורית חשמלית, אנחנו בשנים הקרובות עדיין נשארים בתלות בדיזל.

דב חנין: כשאנחנו תלויים בדיזל אנחנו תלויים באוטובוסים שהם במקרים רבים מזהמים, מזהמים מאוד אפילו, מרעישים, לא נעימים ומטרידים.

דב חנין: איך אנחנו פותרים את זה?

דב חנין: אנחנו פותרים על-ידי זה שלמשל בריכוזי אוכלוסייה אנחנו מוציאים את האוטובוסים האלה מהשירות.

דב חנין: אבל זה עניין של תקציב, זה עניין של כסף.

דב חנין: זה עניין של כסף שמשרד התחבורה נותן כדי להוציא את האוטובוסים האלה בגוש דן ובאזורי המטרופולין החוצה מהשירות.

דב חנין: בבקשה, גברתי.

דב חנין: תמשיכי.

<הילה חדד חמלניק: נועה תתייחס כי אנחנו פועלים בכיוון הזה.

<הילה חדד חמלניק: בן לא פה, אבל צריך להבין גם את נושא הבטיחות.

<הילה חדד חמלניק: בסוף כשאתה הופך כביש לנת"צ, יש המון היבטי בטיחות.

<הילה חדד חמלניק: פתאום אתה מכניס את האוטובוס לתוך מקום שהולכי הרגל והרכבים לא רגילים.

<הילה חדד חמלניק: נכון שצריך מהר, מהר, מהר.

<הילה חדד חמלניק: אנחנו לא נתפשר על בטיחות, אנחנו לא נבוא לוועדה בעוד שנה שתשאל אותנו: כיצד יצרנו מוקדי סיכון בתוך אותם נת"צים.

<הילה חדד חמלניק: זה אחד ההיבטים שחד-משמעית לא נוכל להתפשר בהם.

<הילה חדד חמלניק: אנחנו לא רוצים לייצר מוקדי סיכון חדשים כתוצאה מאותו "מהיר בעיר".

<הילה חדד חמלניק: שוב, זה חלק ממה שהסברתי על התכנון המפורט ולמה זה מורכב, ואני לא חושבת שצריך להגיד.

<הילה חדד חמלניק: נושא כפר סבא - גם כבר לא פה - נושא תאגיד המים שם מעכב אותנו.

<הילה חדד חמלניק: היינו שמחים לעזרה שלה.

<הילה חדד חמלניק: רותי, את רוצה להתייחס?

<רותי אמיר: בסך הכול, נאמרו רוב הדברים.

<רותי אמיר: אני רוצה, קודם כל, להודות לוועדה הזו, ולך דב, שסייעתם לנו באמת בהחתמה של 17 הרשויות.

<רותי אמיר: זה היה תהליך מאוד קשה.

<רותי אמיר: מאז שחתמנו אנחנו עובדים באמת בשעות מאוד ארוכות ובצוות מורחב, כפי שהילה פירטה, לעשות תכנון.

<רותי אמיר: כפי שהיא אמרה, אנחנו נמצאים בחלק גדול מהרשויות בתכנון מפורט.

<רותי אמיר: אני לא צריכה להגיד שבסך הכול 17 הרשויות משתפות פעולה איתנו בצורה יוצאת מהכלל.

<רותי אמיר: יש פה דברים מאוד קשים.

<רותי אמיר: לא תמיד האינטרסים הם זהים.

<רותי אמיר: בסך הכול עובדים פה ביחד מאוד קשה.

<רותי אמיר: התחושה שלי היא שכל ראשי הערים עדיין מחויבים למה שהם חתמו עליו ורוצים לקדם את מה שהם חתמו עליו.

<רותי אמיר: שתי נקודות שפה עלו על-ידי כמה נציגים שלצערי הם כבר לא כאן.

<רותי אמיר: אחד העקרונות החשובים של התוכנית נשאר והיה זה הרציפות.

<רותי אמיר: ציר רבין שדיבר עליו ברוורמן מפתח תקוה הוא ציר המשכי לציר לוי אשכול שממשיך בקריית אונו.

<רותי אמיר: לצערנו, בתוך פתח תקוה לא הצלחנו להמשיך למרכז העיר כי עיריית פתח תקווה לא הסכימה לתת העדפה במרכז העיר.

<רותי אמיר: יחד עם אגף תחבורה ציבורית ויחד עם הרשויות אנחנו עושים במקביל לתכנון התשתיתי תכנון של פריסה מחדש של קווי התחבורה הציבורית, שיפורים ותגבורים.

<רותי אמיר: אבל כמו שהילה אמרה, אם לא יהיו מסופים, אם אין לאוטובוס איפה לעצור בסוף, וכמו שפיני אמר, אם אין לנהג איפה לעשות את צרכיו בסוף, אי-אפשר לתגבר אוטובוסים.

<רותי אמיר: זה באמת אולי הקושי העיקרי שעומד בפנינו היום.

<רותי אמיר: תודה.

דב חנין: גברתי, תודה על דברייך.

דב חנין: אני רק רוצה לומר לך שגם בעניין הזה באופן פרטני אנחנו נשמח לעמוד לרשותכם.

דב חנין: זאת אומרת, אם אתם ככל שהתוכנית מתקדמת רואים: הנה, יש לנו חסם במקום כזה וכזה, באמת באופן פרטני גם ברמה הפורמלית וגם ברמה הלא פורמלית, בערוצים המגוונים והרבים שיש לנו כוועדה וכחברי כנסת, אנחנו נשמח לעזור בדברים האלה.

דב חנין: בבקשה, הגברת אבירם.

דב חנין: ברוכה הבאה.

<נועה אבירם: תודה רבה.

<נועה אבירם: אוסיף בכמה מילים קצרות להשלים את התמונה ולהרחיב קצת על נושאים שעלו פה.

<נועה אבירם: קודם כל, באמת אנחנו מדברים פה על פרויקט שהוא רחב והוא גדול, אבל בסוף הוא פרויקט אחד תחת כל מטריית הפעילות הרציפה בנושא של תחבורה ציבורית, בפרט תחבורה ציבורית במרכז הארץ.

<נועה אבירם: חשוב לציין שאף אחד לא מחכה ל-2019 או 2020 או 2022, כדי להמשיך ולשפר ולשדרג את התחבורה הציבורית במדינת ישראל, ובפרט במטרופולין שברור לנו הצורך הגדול שם.

<נועה אבירם: מושקעים עשרות מיליוני שקלים ואלפי קילומטרים.

<נועה אבירם: זה יישמע קצת כמו תקליט שרוט, אבל הרבה פעמים החסם הוא בהקצאת התשתיות, בקצה אין לנו אפילו לשים את האוטובוסים.

<נועה אבירם: זה מסופים בפתח תקוה או בתל אביב שמלאים או בכל מקום אחר שזה היום חסם.

<נועה אבירם: אני שמה על השולחן.

<נועה אבירם: שוב, יש כסף זמין להרחבת שירות שקשה לממש אותו מהסיבה הזו.

<נועה אבירם: זה לפתחן של הרשויות המקומיות.

<נועה אבירם: אנחנו מסייעים בכל הנדרש במעטפת, אבל לצערי השטח הוא לא שטח שברשות המדינה.

<נועה אבירם: דובר פה רבות על הנושא של הנעות חלופיות.

<נועה אבירם: ברור שיש עוד כברת דרך ארוכה ורבה לפנינו, אבל אני חושבת שהיום במשרד התחבורה ובמשרד להגנת הסביבה והאנרגיה ומשרד ראש הממשלה, כולם משתפים פעולה, וכמובן גם עם הרשויות המקומיות, בהבנה שהעתיד נמצא שם.

<נועה אבירם: הלוואי וזה היה ההווה, אבל כרגע זה העתיד.

<נועה אבירם: אנחנו מדברים שב-2018 אנחנו כבר נראה קרוב ל-200 אוטובוסים בהנעות חלופיות ברחבי המדינה.

<נועה אבירם: זה גם בלמידה, אנחנו לומדים את הנושא זה.

<נועה אבירם: אנחנו צריכים ללמוד את ההתאמה של כל סוג הנעה לתוואי השטח ולטופוגרפיה ולתפעול ולצורכי התשתית וכו'.

<נועה אבירם: בהחלט אנחנו בדרך לשם.

<נועה אבירם: כרגע כשעדיין הענף נשען על דיזל אז כן מחדשים את צי הרכב.

<נועה אבירם: כמובן שהיום התנאי הוא יורו 6.

<נועה אבירם: אנחנו בשיתוף המשרד להגנת הסביבה גורטים רכבים מיורו נמוך ושמים מסננים על רכבים מיורו נמוך, בהעדפה כמובן למרכזי הערים בהבנה ששם הפגיעה מזיהום היא הרבה ביותר.

<נועה אבירם: לנושא של כבישים מהירים חדשים שיש עליהם שירות ושאין עליהם שירות - אני לא אכנס פרטנית כי על 531 אפשר להגיד הרבה דברים.

<נועה אבירם: קודם כל, תחנות רכבת שיהיו שם הן בוודאי תחבורה ציבורית.

<נועה אבירם: הכביש היום לא מותאם כי הוא לא פועל בצורה סימטרית.

<נועה אבירם: אבל בגדול תחבורה ציבורית באה לשרת את האנשים, ואם אנחנו נסיע אותם ממוצא ליעד לא יהיו משתמשים.

<נועה אבירם: על כביש בגין פועל שירות, פועל כבר שנים ארוכות שירות.

<נועה אבירם: ספציפית מגיעים מגילה.

<נועה אבירם: התשובה שקיבלו הפונים, ואני ראיתי את התשובה הזו בכמה מקומות, כולל בתקשורת, היתה חד-משמעית: ב-2018 ייפתח קו מהיר מגילה לתחנה מרכזית ירושלים.

<דן קלדרון: אז אפשר לבשר להם.

<נועה אבירם: כאמור, הם קיבלו את התשובה הזו.

<נועה אבירם: בסוף התכנון הוא על סמך הצרכים, על מיפוי הצרכים.

<נועה אבירם: הזכירה פה הילה איך אנחנו רוצים לקדם את הנושא של איסוף המידע.

<נועה אבירם: כאמור, אנחנו מקדמים את הפרויקט הזה, מקדמים הרבה פרויקטים במקביל, ושיתוף הפעולה מהרשויות הוא קריטי להצלחת הדברים.

דב חנין: תודה רבה.

דב חנין: תודה רבה לכל המשתתפים בדיון.

דב חנין: לפני שאכנס לפרטים אני רק חוזר ואומר שעבודת הוועדה לא מסתכמת בישיבות של הוועדה.

דב חנין: נועה, אני אומר את זה לאור הדברים החשובים שאת אמרת על החסמים בנושאים של תשתיות, נקודות קצה וכד'.

דב חנין: אנחנו לרשות

דב חנין: כם בדברים האלה מול רשויות מקומיות או כל רשות אחרת שצריך.

דב חנין: אנחנו מוכנים לסייע ואנחנו יודעים לעשות את זה.

דב חנין: נאמרו פה דברים מאוד נכונים על זה שתחבורה ציבורית עוסקת בחיים שלנו.

דב חנין: זו השאלה של החיים עצמם, אם תרצו, ואיך החיים שלנו נראים.

דב חנין: אני מאוד מקבל את האמירה הזו.

דב חנין: אני חושב שתחבורה ציבורית זה גם תיאור של איך החיים שלנו יכולים להיראות.

דב חנין: זה גם מנוף, אם תרצו, נהדר לשנות דרכו את צורת ההתנהלות בחברה שלנו, ואני מתייחס לזה מהכיוון הזה.

דב חנין: תחבורה ציבורית – צריך לראות אותה גם במבט מאוד כולל.

דב חנין: צודקים האנשים שדיברו פה על ראייה רשתית לגמרי, כי אם זה לא עובד ברשת בסוף נתקע באיזושהי חוליה, וזה גם בעת ובעונה אחת משהו שהפרטים בו נורא נורא חשובים.

דב חנין: בחלק גדול מאוד מהדיונים של הוועדה הזו אנחנו מתעסקים בשאלות מאוד מאוד פרטניות כמו איך נראית תחנת האוטובוס.

דב חנין: אגב, נציגי משרד התחבורה, אני רוצה לבשר לכם שבקרוב תגיע לוועדת שרים לענייני חקיקה פעם נוספת הצעת החוק שלי בעניין תחנות האוטובוס.

דב חנין: ברמה המקצועית, אני חושב שמשרד התחבורה בסך הכול תומך בה.

דב חנין: אני מאוד הייתי שמח שאתם תמליצו בפני השר על תמיכה במהלך הזה כי אני חושב שצריך לקדם הסדר נכון יותר של תחנות אוטובוס שייתן גם לכם כמשרד התחבורה יותר כלים לקדם את הפתרונות בתחום הזה.

דב חנין: תחבורה ציבורית זה גם הרשת וגם המבט הכולל, אבל זה גם הרבה מאוד פרטים קטנים.

דב חנין: כשאנחנו מדברים כאן על רשת אנחנו באמת מדברים על מערכת אמינה, ועל אמון של הציבור שהוא נשען על האמינות הזו.

דב חנין: לכן, אנחנו מדברים על מורכבות מאוד מאוד גדולה.

דב חנין: אנחנו ערים למורכבות הזו.

דב חנין: הבעיה היא, ואני אומר את זה בצורה מאוד פתוחה כאן, שמערכת מורכבת תמיד נבחנת לפי החוליה החלשה בה.

דב חנין: יכולה להיות מערכת שתפעל נהדר בכל החוליות, ובסוף חוליה אחת לא עובדת וכולנו כבני אדם נזכור רק את החוליה ההיא שבה נתקענו.

דב חנין: אנחנו נשכח את כל הדברים שעבדו בסדר, ואנחנו נזכור את החוליה האחרונה שלא עובדת.

דב חנין: לכן, האתגר שעומד בפנינו הוא כל כך מורכב – איך לייצר באמת מערכת שתעבוד בכל החוליות שלה, כשמבחן החוליה החלשה ביותר יהיה כזה שהיא תעבור אותו בהצלחה.

דב חנין: לפני שאני מגיע לעיסוק בשאלות שהועלו כאן

דב חנין: בעניין "מהיר לעיר", אני, נועה, מאוד רוצה להתחבר לאמירה שלך ש"מהיר לעיר" זה פרויקט סופר סופר חשוב.

דב חנין: אבל זה לא אומר שכל שינויי וקידומי התחבורה הציבורית במטרופולין גוש דן, נמתין בהם ל"מהיר לעיר" - ממש לא.

דב חנין: במקביל ל"מהיר לעיר" אנחנו צריכים לעבוד על מה הם הדברים שאנחנו יכולים וצריכים לשפר עכשיו, מחר בבוקר.

דב חנין: לעניין הפרויקט – כמו שזה עולה מהדיון הזה, ואנחנו כולנו יודעים ומכירים את הפרויקט הזה, אנחנו מדברים על פרויקט מורכב ביותר.

דב חנין: אני אומר גם בגלוי, אנחנו מציינים כהישג גדול את העובדה שהיו הסכמים עם 17 רשויות מקומיות.

דב חנין: אבל צריך להגיד את זה כאן למען הצדק ההיסטורי והדיוק ההיסטורי, בחלק מהמקומות כדי להגיע להסכמים אנחנו ומשרד התחבורה, כולנו ביחד, התפשרנו.

דב חנין: אולי אפילו, אני אומר את זה בגילוי לב, אולי אפילו התפשרנו יותר מדי לפעמים כדי להבטיח את שיתוף הפעולה עם הרשויות המקומיות.

דב חנין: התוצאה עלולה להיות מערכת שגם כשהיא תעבוד, לא תעבוד בצורה האופטימלית.

דב חנין: אני אומר את הדברים כיוון שאני חושב שצריך להתייחס לפרויקט הזה בשני אופנים.

דב חנין: אני חסיד גדול של שיתוף פעולה בכל מקום שאפשר לייצר שיתוף פעולה.

דב חנין: אבל אם וככל שאתם תבצעו הערכת מצב - ואני חושב שהערכת המצב הזו צריכה להיעשות לא כשהפרויקט יסתיים, אלא במקביל לקידום הפרויקט - אם וככל שאתם תגיעו בהערכת המצב שלכם להבנה שאנחנו תקועים באיזושהי חוליה, באיזושהי מערכת, והוזכרה כאן, אני לא רוצה להביע דעה כרגע לגופו של עניין על מרכז פתח תקוה, אני לא מביע דעה בנקודה הזו, אבל מרכז פתח תקוה כדוגמה.

דב חנין: אתם מגיעים למסקנה בהערכת המצב שאתם צריכים לעשות אותה, צריכים להתחיל לעשות אותה בחודשים הקרובים, שבגלל איזושהי חוליה כזו מערכת גדולה של כלל גוש דן נתקעת לנו, אני קורא לכם בשם הוועדה לנצל את הסמכויות שיש לכם כמשרד התחבורה להכריז על הקטע הרלוונטי כדרך חיונית.

דב חנין: זה תיקון שאני באופן אישי אחראי להעברתו במסגרת חוק אוויר נקי.

דב חנין: זה חקיקת סעיף 77ב רבתי לפקודת התעבורה, סעיף שמטיל על הרשויות המקומיות חובה לקדם תוכניות תחבורה ציבורית בתחומיהן כדי להפחית את זיהומי האוויר, אבל גם נותן למשרד התחבורה את הסמכות להכריז על נתיבים כדרכים חיוניות, ואז הוא מטיל על משרד התחבורה לקדם את התוכנית לקידום התחבורה הציבורית בקטע הזה.

דב חנין: זה משהו שנמצא כבר היום בחוק.

דב חנין: משרד התחבורה מתוך חשש ממה יעשו הרשויות המקומיות כשעבר התיקון בשנת 2009 מיהר להכריז על המון המון דרכים בתחומי מטרופולין גוש דן כדרכים חיוניות.

דב חנין: מה הוא עשה עם ההכרזה הזו?

דב חנין: הוא אמר: בכל הדרכים שהכרזתי כדרכים חיוניות, אני מונע ממשאיות לנסוע בין השעות שתים עשרה לשתיים.

דב חנין: זאת אומרת, הוא לקח את הדרכים האלה, הכריז עליהן כדרכים חיוניות, אבל נמנע מלעשות משהו חזק, אופרטיבי, שהחוק מאפשר לו לעשות.

דב חנין: אני אומר את זה כי אני חושב מתוך היכרות עם פרטי התוכנית שככל הנראה לא תהיה ברירה, ואחרי שנמצה את תהליך ההידברות ושל העבודה המשותפת עם הרשויות, במבט כולל מטרופוליני יהיו כמה חוליות שיחייבו גישה אחרת.

דב חנין: לכן, אחרי מיצוי ההידברות והמשא-מתן, אני מציע לכם כבר עכשיו להתחיל לחשוב איפה הנקודות שבהן המערכת שלנו עלולה להיתקע.

דב חנין: אנחנו לא רוצים שהיא תיתקע, אנחנו לא רוצים שכולם יעשו מאוד מאמץ גדול בכל מיני מקומות פריפריאליים כדי שבסוף האוטובוס ייתקע בפקק שהוא לא צריך לעמוד בו.

דב חנין: בעניין המהלכים שאנחנו מבצעים - אני חושב שהגישה שלכם שאומרת שצריך פה להתקדם גם מהר וגם נכון, היא גישה נכונה.

דב חנין: אני באמת חושב שטעויות זה דבר שאנחנו צריכים להימנע מהן.

דב חנין: המגמה שלנו היא שזה יתקדם גם מהר וגם נכון.

דב חנין: כי אמרנו "מהיר לעיר", ו"מהיר לעיר" לא יכול להיות איטי לעיר.

דב חנין: זה חייב להיות "מהיר לעיר".

דב חנין: אבל פה יש עוד היבט אחד שאני רוצה לשים אותו על שולחנכם, ואני מדבר כאדם פוליטי שמכיר את הרגישויות ואת המערכת הפוליטית.

דב חנין: קידום של פרויקט כל כך מורכב גם בהחלט עלול להיתקע.

דב חנין: זה יכול לקרות, וזו סכנה מאוד גדולה שעומדת בפנינו.

דב חנין: כדי שפרויקט כזה לא יתקע הוא צריך כבר להתחיל להיות מבוצע, לא רק בהיבטים נקודתיים, מבודדים, באיזשהם מקומות שוליים בתוך המערכת, אלא צריך למצוא את הדרך איך אתם לא רק בראייה המקצועית, אלא בראייה הציבורית, ראייה של מערכה על ליבו של הציבור, איך אתם עושים כבר בשנת 2018 איזשהו מהלך אחד גדול ומשמעותי שיודע לייצר הבדל.

דב חנין: יכול להיות שהמהלך הגדול והמשמעותי הזה צריך להיות בכלל בנתיב בין-עירוני.

דב חנין: צריך לקחת את הדבר הזה ולהגיד לאנשים: הנה, אתם רואים?

דב חנין: ככה זה יכול לעבוד.

דב חנין: אנחנו בכביש זה מאפשרים לאנשים להגיע ממש מהר אם הם בוחרים בתחבורה ציבורית, וכך כל גוש דן ייראה בעתיד אם המערכת כולה תהיה במקום.

דב חנין: אבל הכביש האחד הזה שאנחנו הופכים אותו לספינת דגל ואנחנו נלחמים עליו ואנחנו גורמים לו להתבצע לא רק בתוכנית אלא במשהו שאנשים יכולים לחוות אותו בעין, אני חושב שהדבר הזה הוא חשוב וחיוני בצורה בלתי רגילה.

דב חנין: למשרד התחבורה יש סמכות באזורים העירוניים.

דב חנין: דיברנו על סעיף 77ב רבתי לפקודת התעבורה.

דב חנין: יש למשרד התחבורה סמכויות עצומות בכבישים הבין-עירוניים.

דב חנין: אם יש בעיות מול רשויות מדינה אחרות, אנחנו מוכנים לעזור בעניין הזה.

דב חנין: הראל נציג משרד האוצר לא יכול היה להגיע.

דב חנין: הוא חשב להגיע, אבל הוא לא הצליח כנראה להגיע.

דב חנין: אבל מכל נציגי משרד האוצר, אגב, בכל הדרגים, אני שומע פעם אחר פעם את האמירה: יש לנו כסף לתחבורה ציבורית, ויש לנו כסף ל"מהיר לעיר".

דב חנין: זו הזדמנות שאסור אסור להחמיץ.

דב חנין: נקודה נוספת, סוגיית האכיפה.

דב חנין: אנחנו העברנו כאן בכנסת את החוק שמאפשר אכיפה יעילה ומהירה בנת"צים.

דב חנין: אני יודע שעיריות כבר התחילו את התהליך הזה.

דב חנין: עיריית תל אביב, אני מברך אתכם על הביצוע.

דב חנין: אבל כאן אני רוצה להעיר משהו.

דב חנין: אני מקבל תלונות מאנשים שאומרים לי שהסימון הנוכחי של הנת"צים מאוד מאוד מבלבל.

דב חנין: אנשים כשאין להם שום רצון לעלות על נת"צ לפעמים מתחילים את הדרך בכביש שהוא לא נת"צ, פתאום הוא הופך באמצע הדרך לכן נת"צ.

דב חנין: אנשים עלולים לקבל קנסות.

דב חנין: זה לא המטרה שלנו, המטרה שלנו היא לא להכשיל אנשים.

דב חנין: אני חושב שמאוד מאוד חשוב - גברת אבירם, אני לא יודע אם זה שייך ל"מהיר לעיר" או שזה שייך למעקב השוטף של התחבורה הציבורית - לעבוד מול הרשויות המקומיות ולהסתכל באופן נקודתי איך המערכת הזו מסומנת.

דב חנין: אנחנו צריכים בסוף את הציבור לצדנו.

דב חנין: כדי שהציבור יהיה לצדנו הוא צריך להבין שזה לא מערכת שנועדה לבלבל אותו, להכשיל אותו, ולגרום לו לשלם לו כסף מיותר.

דב חנין: זו מערכת שצריכה להיות נורא נורא פשוטה, נורא מובנת, ושבן אדם יידע: אם אני לא עושה, אני לא הסתבכתי.

דב חנין: לא נסעתי בנתיב תחבורה ציבורית.

<קריאה: מי אחראי על האכיפה?

<קריאה: לא יודעים מי אחראי על האכיפה.

דב חנין: חברים, יש אחראים לאכיפה ויש רשויות מקומיות.

דב חנין: התהליך נכנס לפעולה.

דב חנין: מבחינה זו אנחנו נמצאים במקום טוב.

דב חנין: אנחנו בנושא הזה נקיים עוד דיוני מעקב, אבל המעקב של הוועדה שלנו כמו שאתם יודעים לא יישאר רק במסגרת דיוני ועדה.

דב חנין: נעשה אותו באופן שוטף.

דב חנין: אני רוצה להודות לכולכם על ההשתתפות בדיון הזה.

דב חנין: אנחנו מסיימים לקראת פתיחת המליאה בעוד ארבע דקות.

דב חנין: תודה רבה לכם, יום טוב.

דב חנין: בברכת "מהיר לעיר".